text:
Mwen swete pou nou koute mesaj yo avèk atansyon ..., pou nou ka santi Lespri Senyè a epi jwenn konesans Li ta renmen nou genyen an.
Selon sa m wè la a, tout chèz yo ranpli—sof kèk grenn la a nan ban dèyè a. Gen plas pou amelyorasyon. Sa a se yon koutwazi pou moun ki gen dwa yon tijan anreta akoz trafik yo kapab jwenn yon chèz lè yo vini.
Sa se yon gwo jou—jou konferans lan. Nou te tande yon bèl koral chante yon bèl chan mayifik. Chak fwa m tande koral la oubyen m tande yon òg oswa yon pyano, mwen sonje manman m, ki te di m: “Mwen renmen tout sa w akonpli, tout diplòm ou pran, ak tout travay ou reyalize. Sèl regrè mwen sèke ou pa t ret aprann pyano a.” Mèsi, Manman. Mwen regrèt m pa t fè sa.
Ala sa bon, frè m ak sè m yo, pou swete nou byenveni nan 182 zyèm Konferans Jeneral Legliz Jezikri pou Sen Dènye Jou yo.
Depi nou te rankontre a sa gen sis mwa a, twa nouvo tanp te konsakre, epi youn te rekonsakre. Nan mwa Me a, m te gen privilèj pou m te konsakre bèl Tanp Kansas City a nan Missouri ak pou asiste selebrasyon kiltirèl yo te prezante pou okazyon an. M ap pale de selebrasyon sa ak pi plis detay demen maten.
Nan mwa Jen an, Prezidan Dieter F. Uchtdorf te konsakre tanp yo t ap tann depi lontan an nan Manaus, Brezil, e nan kòmansman mwa Septanm, Prezidan Henry B. Eyring te rekonsakre tanp ki fèk repare a nan Buenos Aires, an Ajantin, yon tanp ke m te gen privilèj pou m te konsakre sa fè 27 an. Sa gen de semèn Prezidan Boyd K. Packer te konsakre bèl tanp Brigham City a nan vil kote l te fèt ak kote l te elve a.
Jan m te endike anvan sa a, okenn bilding legliz la bati pa pi enpòtan pase yon tanp, e nou kontan dèske nou gen 139 tanp k ap fonksyone nan tout mond lan, avèk 27 anplis ki anonse oswa an konstriksyon. Nou rekonesan pou edifis sakre sa yo ak benediksyon yo pote nan lavi nou.
Maten an, mwen kontan pou m anonse de nouvo tanp, ki pral gen pou bati nan mwa ak ane k ap vini yo, nan kote sa yo: Tucson, Arizona, ak Arequipa, Pewou. Na jwenn detay konsènan tanp sa yo nan apre lè nou fin jwenn pèmi ak apwobasyon nesesè yo.
Frè m ak sè m yo, kounyeya, ann pale de yon lòt bagay—m vle di, sèvis misyonè.
Kèk tan desa, Premye Prezidans lan ak Kolèj Douz Apot yo te bay pèmisyon pou jènjan nan kèk peyi sèvi misyon nan laj 18 tan depi yo te diy, kapab, epi yo te fin gradye nan lekòl segondè, e eksprime yon dezi sensè pou sèvi. Sa sete yon bagay ki te atache ak yon peyi espesifik, e sa te pèmèt dèmilye jènjan sèvi misyon onorab ak ranpli obligasyon militè yo ak opòtinite pou etidye tou.
Eksperyans nou avèk misyonè 18 tan sa yo te pozitif. Prezidan misyon yo rapòte ke yo obeyisan, fidèl, plen matirite, e sèvi osi konpetan ke misyonè ki pi gran yo k ap sèvi nan menm misyon yo. Fidelite yo, obeyisans yo, ak matirite yo te fè nou anvi aplike menm opsyon sa a pou sèvi misyon pi bonè a pou tout pou tout jènjan, kèlkeswa peyi kote yo soti.
Mwen kontan pou m anonse ke efektif imedyatman tout jènjan ki diy e ki kapab, ki gradye nan lekòl segondè oswa ekivalan segondè, kèlkeswa kote y ap viv, ap gen opsyon pou yo rekòmande yo pou sèvi misyon kòmanse nan laj 18 tan, olye de 19 an. Mwen pa vle di ke tout jènjan ap—oubyen dwe—sèvi misyon nan laj sa a menm. Men, baze sou sikonstans pèsonèl yo osi byen selon jan sa detèmine pa dirijan prètriz yo, opsyon sa a disponib kounyeya.
Pandan ke nou te reflechi, nan lapriyè, sou laj jènjan yo ta ka kòmanse sèvi misyon yo, nou te pran an konsiderasyon laj pou jènfi yo ta sèvi tou. Jodia mwen kontan anonse ke jènfi ki diy e ki kapab yo ki vle sèvi yon misyon, gen dwa resevwa otorizasyon pou kòmanse sèvi misyon yo nan laj 19 an olye de 21 an.
Nou afime ke travay misyonè se yon devwa Prètriz la—e nou ankouraje tout jènjan ki diy e ki fizikman kapab ak mantalman pare pou yo reponn apèl pou sèvi a. Anpil jènfi sèvi misyon tou, men yo pa anba menm obligasyon pou sèvi menmjan ak jènjan yo. Sepandan, nou asire jèn sè yo nan Legliz la ke yo pote yon kontribisyon valab anpil kòm misyonè, e n ap resevwa sèvis yo.
Nou kontinye bezwen anpil plis koup granmoun. Si sitiyasyon ou pèmèt ou, si ou atenn laj pou pran retrèt, e si sante ou pèmèt ou, mwen ankouraje ou pou rann tèt ou disponib pou sèvi yon misyon aplentan. Ni mari yo ni madanm yo ap gen pi gwo lajwa si ansanm yo sèvi pitit Papa nou yo.
Kounyeya, frè m ak sè m yo, mwen swete pou nou koute mesaj yo pral prezante nou yo pandan de jou sa yo avèk atansyon, pou nou ka santi Lespri Senyè a e akeri konesans Li ta vle nou jwenn nan. Mwen priye pou nou fè eksperyans sa a, nan non Jezikri, amèn.


c: text/html

text:
Komisyonè Edmonson Selebre Dr. Martin Luther King, Jr. Day
Komisyonè Audrey M. Edmonson te kòmanse selebrasyon Jou Dr. Martin Luther King, Jr. a nan 20èm evennman anyèl “Dr. Martin Luther King, Jr. Unity Scholarship Breakfast” la pou benefisye òganzasyon “5000 Role Models of Excellence Foundation.” Evennman an te fèt nan Parrott Jungle jou 18 janvye 2013.
Jou samdi 20 janvye a, lit e rejwenn rezidan ak ofisyèl eli Florida City ak Vil Homestead yo nan defile anyèl yo an pou selebre Jou Dr. Martin Luther King, Jr. sou wout yo de vil sila yo nan sid Konte Miami-Dade.
Komisyonè Audrey M. Edmonson patisipe nan defile anyèl “Dr. Martin Luther King, Jr. Parade” nan Liberty City. Foto pa Armando Rodriguez/Konte Miami-Dade.
Komisyonè Audrey M. Edmonson rejwenn Majistra Konte Miami-Dade Carlos Gimenez nan 20èm evennmman anyèl “Dr. Martin Luther King, Jr. Unity Scholarship Breakfast.” Foto pa Ryan Holloway/Konte Miami-Dade
Komisyonè Audrey M. Edmonson te vizite tou ak Imperial Court, Daughters of Isis, yon gwoup oksilyè fanmi fanm ki se manm Prince Hall Shriners, nan fundraising anyèl la. Foto pa Ryan Holloway/Konte Miami-Dade
Komisyonè Audrey M. Edmonson ede jèn volontè yo selebre pwojè anbelisman “Blòk pa Blòk” de Miami Children Initiative (MCI). foto pa Marta Martinez-Aleman/Biwo Komisyonè Edmonson.
Jou lendi 21 janvye a, Komisyonè Audrey M. Edmonson ansanm ak ekip anplwaye li yo selebre okazyon fèt Dr. Martin Luther King, Jr an sou N.W. 54 Street nan 36th defile anyèl Dr. Martin Luther King, Jr. Parade nan kè Liberty City. Komisyonè Edmonson te tou ede Miami Children’s Initiative (MCI) transfòme plizyè blòk nan Liberty City an yon vitrin egzibisyon pou lavni katye sila nan Miami.
Nan fèt Dr. Martin Luther King, Jr. an, yon fèt nasyonal ki dedye a sèvis kominotè, anplwaye MCI yo, volontè yo ak rezidan katye yo koumanse “Konstwi yon Lavni, Blòk pa Blòk” nan transfòme N.W. 60èm Street sòti 17èm rive 19èm aveni, koumanse nan lekòl Charles R. Drew Middle, 1775 N.W. 60èm Street, Miami.
An patnèship ak D.J. Laz, D.J. radyo 106.7, Himan Brown Charitable Trust, MCI ak volontè yo plante pyebwa ak plant, ranje twotwa yo, pentire poto limyè, koumanse yon jaden kominotè. Pou aprann plis sou MCI ak inisyativ “Blòk pa Blòk” li -a, ale sou sitwèb MCI la, http://www.miamichildrensinitiative.org/blockbyblock.shtml.

robotstxt: allowed

filter: keep


text:
Deklarasyon Komisyonè Jean Monestime sou Rapò Depatman Sante Piblik Eta Florid sou Posibilite Ensidan Gwoup Kansè
Depatman Sante Piblik Eta Florid sòt pibliye rapò li ki bay detay sou rezilta ankèt li tap fè pou konen èske gen yon ensidan gwoup kansè ki egziste nan kominote Broadmoor la nan zòn Konte Miami-Dade ki pa enkòpore. Se Rezolisyon R-722-12 mwen te sipote ki te pouse fè ankèt sila. Mwen remèsye Depatman Sante Piblik Eta Florid pou rapidite yo nan egzaminen kesyon enpòtan sa-a ak pou pwofesyonalis yo pandan ankèt sila.
Ankèt la te jwenn ke gen 634 pasyan ki te dyagnostike ak 693 kansè soti lane 2000 pou rive lane 2010 nan kominote Broadmoor la. Byenke rapò Eta a konstate ke kantite ka kansè ki nan kominote a pat ogmante pandan dènye ane ki sot pase yo, epi kantite ka yo nan rejyon an nan menm nivo ak kantite kansè nan Eta Florid an jeneral, kantite kansè nan vant nan rejyon an pi wo pase sa Eta Florid la. Enfòmasyon sa a boulvèlsan e bezwen yon ankèt pi apwofondi.
Depi rezolisyon orijinal la te adopte, plis rezidan ankò nan kominote Broadmoor la ap plenyen ak maladi opresyon, pwoblèm pou respire ak lòt maladi respiratwa. Nan semèn kap vini a, mwen pral made Depatman Sante Piblik Eta Florid pou li eseye jwenn enfòmasyon sou enkyetid sa yo. Sante ak sekirite rezidan yo nan distrik mwen an se pi gwo priyorite mwen.


text:
Epi...? - Deklarasyon 3 sou Pwosesis Elektoral la
amerik santral / karayib |
the left |
press release
Wednesday January 05, 2011 21:28 by Batay Ouvriye
16 desanm 2010
SOU PWOSESIS ELEKTORAL LA
DEKLARASYON # 3
EPI… ?
Nou te pran pozisyon sou gagòt 28 novanm lan. Dabò, nan pèmèt konprann responsablite yo (wè “Deklarasyon # 1” an). Men, an menm tan, nou te montre klèman, si denonse lènmi a enpotan anpil, depi li fèt nan yon lespri kote se konsyans mas yo n ap fè vanse nan enterè reyèl yo, konprann pratik yo, ensèsyon yo nan lit global yo, fondamantal pou pèmèt devlopman lit yo apati enterè yo (wè “Deklarasyon # 2” a). Malgre tou, sèten moun panse sa ki te di yo ensifizan. Nou menm tou nou kwè sa. Se sa k fè nou te prevwa vini ak yon twazyèm deklarasyon. Jounen jodi a sila a endispansab pou nou ka gen yon vizyon klè ak kolektif. Kidonk, anplis denonsiyasyon lènmi ak analiz reyalite ki devye nan kan pèp la, fòk gen oryantasyon pou devlopman lit ak pratik yo. Fòk gen modòd klè, fòk gen direktiv klè pou mas yo rive wete kò yo tout bon anba tout fo oryantasyon, fo objektif tout “lidè” pèpè yo ap simaye, pou nou pran responsablite nou ak 2 ponyèt, nan kad OTONOMI nou.
Devlopman otonomi an pap fèt brid sou kou. Nan chak moman, nan chak sitiyasyon, se apati prezans konkrè nou nan lit yo, apati efò nou pou pati de konsyans reyèl mas yo e depase li nan kad reyalite konjonkti a, pou otonomi an vanse. Kidonk, reskonsabilite nou jounen jodi a se vanse nan batay pou chache reyalize enterè imedya men reyèl mas yo, pandan n ap wete yo anba dominasyon lenmi degize yo, sila k ap chèche apiye sou yo pou reyalize enterè pa yo ki opoze ak sila reyèl mas yo. Nan sa, konstwi òganizasyon pou vanse apati lit konkrèt aktyèl yo men nan objektif depasman yo, vè objektif pi estratejik nou yo, nan kad pwòp enterè istorik nou, se tach moman an.
*
Nan divès pozisyon nou deja pran, nou montre peyi a toujou nan yon gwo kriz menm si enpeyalis yo, peyi “zanmi yo”, ap fè tou sa yo kapab pou kole-pyese, eseye bouche twou, eseye rekipere eleksyon gagòt 28 novanm lan ki kwoke nan gagagann yo. Nan lane 2003-2004, te gen yon kontradiksyon ant Lavalas ak GNB. Yo te rive mobilize epi divize yon gwo sektè nan mas popilè yo nan chak gwoup. Kontradiksyon sa a te jwe yon gwo wòl nan mistifye, kenbe mas yo mistifye. Li te trè negatif pou devlopman lit mas yo. Jounen jodi a, nou devan menm sitiyasyon ak kontradiksyon ant INITE ak “opozisyon" an, menm si, jounen jodi a, sila a divize. La ankò, nou jwenn menm sitiyasyon kote fòk lènmi yo apiye sou mas yo osnon yon gwo sektè nan mas yo pou chache reyalize enterè yo. Men jodi a, apyi a pi konplèks, etan done se nan kad efò y ap fè pou remanbre tèt yon leta pouri atravè eleksyon: yon sitiyasyon byen espesifik ki pi konplike.
Devan kontradiksyon sa a tout moun wè k ap anvenime jou an jou an, nou dwe konsyan nou anfas yon posibilite eklatman. Li ka pran 2 fòm: li ka fèt apati konfwontasyon nou gen depi kounye a; osnon, si yo jwenn yon solisyon pou eleksyon gagòt yo a, nou ka vin gen yon konfli lejislatif ak ekzekitif, ak zam nan lari nan diferan band k ap kore chak bò nan yon fòm oswa yon lòt. Lavni ki devan nou an, tout mannyè, se kriz pi fon! Tou dabò, etan done absans altènativ ki ta nan enterè reyèl mas yo, toujou ap gen potansyèl pou itilize yo, dòmi sou yo. Potansyèl eklatman an ka menm pran fom GÈ SIVIL. Answit, kòm tou sa ap fèt anba okipasyon, sa ka mennen, lè sa a, a yon ranfòsman ak 20 mil marin ameriken oswa kareman yon pwotektora, depi dirijan Etazini yo ta panse li nesesè. Non selman fòk nou tout nan mas popilè yo, nou tout pwogresis konsekan, nou tout nan kan pèp la konsyan sitiyasyon danjere sa a men fòk nou travay 2 pye fèm pou yo sispann sèvi ak nou osnon dòmi sou nou nan moman espesifik sa a. Tout travayè konsyan, tout pwogresis konsekan dwe pote boure ansanm pou evite sa rive, ak yon konsyans klè, sepandan, kontradiksyon segondè k ap chache mistifye nou an gen yon gwo enpak negatif sou mas yo. Li gen yon gwo enpak negatif nan devye, bloke lit mas yo, e yon enpak negatif sou sitiyasyon global peyi a.
*
Tout kouran k ap fè bri sou sèn politik la, patikilyèman apati kandida yo, yo tout nan yon menm lojik: “tout moun ladann". An reyalite, se toujou nan kad yon jefò pou rebati ejemoni nan mitan klas dominan yo. Menm kant gen nyans nan mitan yo, se yon zo pwason kraze nan bouyon ant yon Lavalas an dekonpozisyon ak yon nouvo “opozisyon” an dekonfiti makout. Vreman vre, se yon transfòmasyon youn nan lòt y ap chache rezoud nan kad global rekonpozisyon klas dominan yo. Lè li pa pran fòm sa a, li pran yon oryantasyon kareman fachis tou louvè pandan l ap sèvi ak yon swadizan pozisyon “anti-lavalas” momantane pou chache remanbre zèl ki pi reyaksyonè a dabò. Langaj popilis ki akonpaye chema sa a pa dwe twonpe nou. Sa a tou nou dwe travay pou mas popilè yo klè sou li e pa rete nan okenn demach sipefisyèl. Ekzanp ki pi klè nan moman an, se Martelly ki gen kòd lonbrit li mare ak Repibliken ki pi reyaksyonè nan peyi Etazini: vakabon “T Party” yo! La ankò, se yon travay travayè konsyan yo, ansanm ak pwogresis konsekan yo dwe mare senti yo pou yo fè ansanm.
Sou kote tou sa, nou dwe toujou klè: LIT LA PA T JANM KANPE. Te toujou gen BATAY! menm lè enpak lit sa yo pa t global nan anpil ka. Gen divès lit ak pratik sou kesyon salè ak espwatasyon ki akonpaye l la; nan milye riral la, sou kesyon tè, espwatasyon dimwatye, zouti, angrè, semans...; toupatou gen lit sou kesyon edikasyon, lekòl, inivesite; gen lit sou kesyon sante, transpò, lojman, sou kesyon kan yo, rekonstriksyon; gen lit sou kesyon jistis e kont enpinite; e, nan mitan tou sa, gen lit kont okipasyon an, kont minista. Ki kote tout moun k ap fè bri jounen jodi a te kanpe lè tout lit sa yo t ap mennen?
Lit sa yo pèmèt delmite 2 kan. E nou pa dwe wete yon pwèlyèm nan valè ak enpòtans delimitasyon sa a. Batay la pap fasil. L ap mande nou pran gwo risk. Kidonk fòk nou mennen li byen. Li ka rive menm moun nan mas popilè yo ki pa konprann nou, vin kanpe anfas nou. Sa pa dwe ralanti nou. Fòk nou diskite tout kesyon sa yo ansanm ak tout sa ki sensèman ap chache yon solisyon nan enterè reyèl, objektif, aktyèl ak istorik yon kolektif ki se yo, sila kan pa yo. E sa ki toujou vle kanpe anfas nou, poutèt yo dèyè yon “lidè” pou enterè pèsonèl yo, nan konfyolo ak fòs pi reyaksyonè ki egziste nan peyi a ak nan lemonn, kidonk kont enterè kolektif popilè nou an, enterè peyi a: konbat yo! Konbat yo depi kounye a nan tout sa nou kapab pandan n ap òganize nou pi byen, toujou pi byen, pou konbat yo yon mannyè definitif. San nou pa janm bliye, se alabaz frè kan nou yo ye, yo ka ye, yo ta dwe ye. Men, si yo pa vle, si konjonkti a brote yo nan lòt kan an, kote yo pito al fè sousou anba “lidè”, granmanjè, grandon, boujwa restavèk ak enpeyalis, y ap anfas nou e n ap anfas yo.
Devan danje lagè sivil la, nou pa dwe nonplis kite yo sèvi ak nou pou n al tire youn sou lòt. Li enpòtan pou nou konsyan ak klè sou enterè reyèl nou yo. Sa dwe diskite, sa dwe asime. Ak sa, n ap ka vanse nan lit pou reyalize lavi nou ansanm ak tout fanmi nou, tout pitit nou: lavni nou. Pou sa, fòk nou pòte enterè reyèl pa nou yo anfas tout mistifikatè yo, sou sèn politik la menm. Nou dwe fè li sou teren pa nou, ak sou pwòp teren pa yo tou. Gen yon bagay ki klè e ki dwe trè klè pou nou: nou dwe mobilize, batay, goumen pou evite gè sivil la! Men, an menm tan tou, si nou pa rive fè sa, n ap gen pou transfome li an lagè ki pou pèmèt reyalize pa desisif ki nan enterè nou menm travayè yo, nan enterè mas popilè yo tout bon. Tach sa a, fò n konprann li byen, se yon tach demokratik fondamantal. Nou dwe reyalize l ak tout konsyans nou, ak tout detèminasyon nou.
Nan kad desizyon kapital sa a, fòk nou klè sou yon rapò: risk lagè sivil la, se yon risk anfas ranfòsman okipasyon an li ye an menm tan. Paj listwa Vilbrun Gillaume Sam la ki swiv ak premye okipasyon ameriken 1915 la dwe kapab eklere nou nan sans sa a. Pou sa, evite lagè sivil la mache men nan men ak lit kont okipasyon an.
Anreyalite, poze pwoblèm eleksyon an, se poze pwoblèm okipasyon an. Poze pwoblèm lagè sivil y ap planifye a (konsyaman ou pa) pou foure nou anba pwotektora, se poze pwoblèm okipasyon an. Poze seryezman lavni peyi d Ayiti, se poze pwoblèm okipasyon an! Batay kont okipasyon an te deja kòmanse, jounen jodi a li fondamantal pou li anplifye!
Konsiderasyon sa a mete, sou yon bò, tout swadizan “lidè” yo, tout tchoul enpeyalis yo, tout kolaboratè tout plim tout plimay yo, tout opòtinis yo: klas dominan yo ansanm ak akolit yo. Sou yon lòt bò, li mete ansanm fòs pwogresis yo, travayè yo, nou tout ki gen enterè reyèl nan yon peyi gran moun tèt li. Nan Batay Ouvriye , n ap travay nan sans sa a. Se konsa, nan nou menm, nan mobilizasyon ki nan lari a jounen jodi a, nan diferan deba nan katye popilè yo, nan inivèsite, nan laprès, nan reyinyon ak lòt òganizasyon alye, tout kote gen posibilite fè konnen pozisyon nou, nou deklare: ABA PREVAL TRÈT ! FÒK LI ALE ! BAY TÈ A BLANCH ! ABA ELEKSYON MAGOUY! ABA KEP MAGOUYÈ! ABA MINISTA! ABA OKIPASYON! FÒK YO BAY PEYI A! ABA LETA ANTI POPILÈ – ANTI NASYONAL! ABA BOUJWA RESTAVÈK! ABA GRANDON! ABA GRANMANJÈ! VIV LIT PÈP AYISYEN! VIV YON AYITI GRANMOUN!
*
Nan kontèks sa a, kontrèman a moun k ap fè apèl pou di: “lanasyon an danje, fòk tout Ayisyen fè youn pou nou ka rekonstwi peyi nou ansanm” etc..., nou panse, jounen jodi a, enterè ki kontradiktwa yo vin antagonik. Batay 200 goud la te montre nou sa aklè. Tout lavi mizè ak dezolasyon pèp ayisyen, anfas opilans ak lejète dominan yo demontre sa toutan. Nan kad sa a, OKIPASYON an pa echape a lojik sa a. Gen moun, gen klas ak fraksyon klas ki dakò avè l, apiye l, bezwen l pou tabli dominasyon yo sou mas yo, siviv, pandan nou menm, nou radikalman ap soufri anba l. Si, nan moman an, gen yon “santiman nasyonalis” ki, anplis, rive jèmen nan pami yon pi laj sektè nan sosyete a, jouk sèten moun kòmanse santi pwoblèm reyèl okipasyon an ap pote pou yo epi ap klewonnen dezakò yo, se apati BATAY kont okipasyon an - e batay mas yo an patikilye - yo rive “reveye”. Bagay ki pèmèt kontradiksyon yo vin jou an jou pi file, jouk, jan nou di a, yo vin antagonik epi, an menm tan, pi global: kontradiksyon ak okipasyon an vin gen yon karaktè nasyonalman antagonik. Men fò n pa bliye wòl sila ki te, tou dabò, aksepte prezans sa a, favorize l menm, òganize l menm pandan tout premye tan yo.
*
Nan kad sa a, nou dwe poze konstriksyon peyi a. Nan enterè kiyès, nan ki oryantasyon, ak ki fòs. Se devlopman lit yo, lit nou, ansanm ak kapasite òganizasyonèl travayè yo, mas popilè estriktire yo ki pou pèmèt nou bati tèt nou antanke entèlokitè reyèl anfas tout moun ki, mondyalman, ta gen pou diskite ak nou. Moun ki di yo vle ede yo dwe asepte ede nan yon oryantasyon ki fondamantalman nan enterè peyi a. Sou bò pa nou, fòk nou vini ak oryantasyon sa a e opoze li ak absans pwogram / soumisyon politisyen yo ak klas dominan tchoul yo. Se yon PWOGRAM ki nan enterè peyi a, apati enterè travayè yo ki pou pèmèt rezoud pwoblèm lan. Nou dwe vin avè l e fè konnen l, laj, pi vit posib.
Nan tou sa, nou dwe kenbe fèm nan travay pou konstriksyon yon altènativ fondamantal ki koresponn ak enterè reyèl travayè yo, mas yo. An menm tan - e, pou sa - nou dwe prezan sou sèn politik la, anfas tout lenmi nou yo, tout plim tout plimay, nan pèspektiv yon gouvènman demokratik popilè k ap reskonsab defans enterè travayè yo tout bon, enterè mas popilè yo e ki, pou sa, ap travay an patikilye e ak tout konsantrasyon reyèl nesesè a pou dezokipasyon. Anfèt, n ap poze pwoblèm POUVWA a, men apati ENTERÈ REYÈL MAS YO.
Nan tou sa, nou dwe konsyan, kit se sitiyasyon eksploziv ki deja la a kote klas dominan yo ak tout leta reyaksyonè yo a pa kapab jere ni kontradiksyon nan mitan yo ni dominasyon yo sou mas popilè yo, kit se sitiyasyon kote lit popilè deplizanpli òganize yo vin ap pran fòs tout bon, youn oswa lòt ka / ap mennen nan yon afwontman ant klas, ant 2 kan yo, kote yon Soulèvman Demokratik Popilè ap nesesèman alòddijou. Anfèt, pou nou enpoze yon oryantasyon ki nan enterè mas popilè yo tout bon, e, konsa, debloke fòmasyon sosyal sa a anfas fayit klas dominan yo ansasnm ak tiboujwazi k ap swiv yo a, li nesesè nou pase pa chimen sa a. Kidonk nou dwe travay pou li e, nan sa, li dwe detèmine tout zak nou sou tout teren.
*
Konkrètman:
Nan moman sa a, mekanism pou aplike oryantasyon fondamantal sa a enpòtan. Youn ladan yo, se ajitasyon-pwopagann pou simaye lide nou yo, diskite yo, pèmèt tout moun ki gen enterè nan yo fè youn ak yo epi asime yo. Ajitasyon pwopagann lan dwe fèt yon mannyè pou tout moun ka konprann kontni a vit, santi yo konsène ladan l, pandan l ap ede yo depase sitiyasyon konsyans limite ki genyen jounen jodi a. Mesaj yo dwe kout, atikile, presi, ak de direktiv klè: nou dwe pran lari a yon lòt jan!
Nan moman an, youn nan aks pi enpòtan yo, nan kad eleksyon gagòt la menm kote nou di: ABA ELEKSYON GAGÒT! ABA RAFISTOLAY ENPEYALIS YO VLE FOURE NAN GAGANN PÈP AYISYEN! ak yon travay nan mas yo pou rejè eleksyon san pwogram reyèl la; nan kad lit pou dezokipasyon an kote nou dwe travay pou Premye Janvye an tounen pa nou ABA OKIPASYON!; se ajitasyon-pwopagann sou kesyon gè sivil la. Nou deja kòmanse li la a. Fòk gen travay òganizasyon pou mete sou pye Komite Lit Popilè k ap bay baz pou evite li ak bati yon lòt altènativ.
Nan dat Premye Janvye 2011 la, anfas tout trèt ak dominan restavèk yo, nou pwopoze yon mobilizasyon jeneral, total kapital, natif natal : “ DU SOL SOYONS SEULS MAÎTRES! ” Fòk nou tout travayè, nou tout mas pèp la, nou tout pwogresis konsekan, nou ladan l! Se mobilizasyon pa nou!
Pandan lane 2011 la tou, pandan dòt mobilizasyon kont okipasyon an dwe swiv / pral swiv, n ap prepare yon konferans entènasyonal sou kesyon an, kote diferan entelektyèl pwogresis entènasyonal, ansanm ak sila Ayiti n ap chwazi yo, ap vin apiye nou nan reflechi sou kesyon an: yon Konferans Entènasyonal Solidarite ak Pèp Ayisyen pou Dezokipasyon. Konferans sa a ap reyalize pou pèmèt ranfòse lit kont okipasyon an, kèlkeswa tchoul k ap vin “dirije” peyi a. L ap fèt ak sipò divès zanmi pwogresis, zanmi tout bon vre, nasyonal kou entènasyonal, k ap pote solidarite reyèl yo bay pèp ayisyen. Bò kote pa nou, se tout fòs pwogresis otonòm ki pou pote boure. Travay la dwe vanse vit e byen.
Nou dwe travay pou gen yon gwo prezans nan radyo yo, malgre nati yo, kidonk san ilizyon. Nou dwe travay pou gen inisyativ otonòm pa nou anivo sa a tou e jwenn solidarite pou reyalize li. Medya yo jwe yon gwo wòl nan kenbe vid pwogramatik la, menm lè yo konn denonse li. Yo pa travay pou rive depase li, yo pa vreman favorize depasman li. Se pratik pa nou ki pou fè depasman sa a rive fèt epi jwe yon lòt wòl. Se la li nesesè nou prezan ladan yo ak fòs. Se konba nou, pozisyon nou, nati nou ki pou deteminan nan sa. An menm tan, nan lojik mache sou 2 pye nou, nou dwe travay pou devlope pwòp kapasite otonòm pa nou. Resous yo fèb men se yon nesesite.
Tou sa mande òganizasyon. Gen yon seri pratik lit ki pèmèt yon rapwochman politik ant divès kouran, òganizasyon. Gen yon pol popilè-pwogresis-travayè ki vanse nan pratik pou konstwi tèt li nan lit. Nou dwe ranfòse sa ki fèt yo. Nou dwe estriktire inite sa a yon mannyè dirab pou yon meyè avansman pratik yo. Sa mande yon platfòm òganizasyon; nou dwe presize tou yon platfòm lit nasyonal nou dakò sou li pi vit posib.
*
SÈTEN TACH IMEDYA
Travay òganizasyon:
Tout òganizasyon pwogresis dwe mete li alawotè responsabilite sa yo. Pou sa, tout òganizasyon yo dwe konsolide tèt yo pi vit posib, etriktire tèt nou, devlope kapasite nou nan tout chan, sou tout fòm, yon mannyè dirab ak 2 platfòm yo. Fòm yo ap pran espesifisite yo selon chak zòn, chak chan. Nou dwe ralye tout sa ki polarize (endividi ak òganizasyon) pou gen yon akò pi jeneral, yon ranfòsman pratik yo. Nou dwe travay pou Komite Lit Popilè anti-okipasyon yo ka pran chè epi devlope yon mannyè òganize, estriktire, kowòdone. Favorize pou yo gen apò yo patikilyèman sou sèn politik la, nan lit onivo nasyonal yo, ansanm ak tout sa ki polarize apati enterè travayè yo, enterè mas popilè yo, enterè peyi a.
Mobilizasyon ak lit:
Nan kad kontni pratik nou yo, nou dwe vanse sou tout aks lit ki alòddijou yo, an patikilye sila kont okipasyon an, kont Minista a konkrètman, pou yon souverènte nasyonal reyèl: yon gouvènman demokratik popilè pou dezokipasyon; men tou anfas gagòt eleksyon yo ansanm ak tout pwosesis ki detèmine l la; travay poou reyalize konferans solidarite a; lit kont oryantasyon ekonomik yo a: privatizasyon ak konsekans li yo, salè, zòn franch, refòm agrè, pwodiksyon nasyonal, lit kont represyon, ki dwe mache ak lit kont okipasyon an epi kont Minista konkrètman, lit pou dwa demokratik fondamantal ki dwe mache ak lit kont klas dominan pouri ak kont okipasyon toujou.
Ajitasyon-pwopagann:
Chita sou potansyèl gè sivil la, ki sa nou dwe fè, sou kesyon eleksyon an, sape baz apyi klas dominan yo, rejè mas yo pou politisyen yo ak tout pwosesis la, ajitasyon pou lit imedya yo an lyezon tou ak eleksyon okipasyon, chita sou enpòtans yon gouvènman demokratik popilè pou dezokipasyon, pèspektiv lòt leta a, konstyriksyon fòmasyon sosyal la. Nan tou sa, nou dwe travay pou globalize tout lit yo an pèmanans e pèmèt yo toujou gen karaktè politik yo dwe genyen an.
*
Nou panse 3 deklarasyon nou fè soti nan konjonkti sa a gen enpòtans yo. Yo la pou fè yon travay byen presi. Non sèlman y ap pèmèt konnen pi byen pozisyon nou, detèminasyon nou, men y ap pèmèt devlope piplis inite nan kan pèp la. Pou tou sa, fòk gen direktiv ak modòd klè ak mobilizatè. Sa valab patikilyèman sou kesyon eleksyon an kont moun ki dèyè li yo, sou mobilizasyon anti okipasyon nou dwe prezan sou beton an nan yon lòt lojik, sou dwa demokratik fondamantal yo nan pèspektiv detache mas yo de moun ki vle pran apyi yo e nan pèspektiv vanse nan lit pou reyalize enterè yo. Lagè sivil la, komite lit yo, travay pou yo konprann sitiyasyon an. Gen yon travay ki dwe fèt tou apati kontni 3 deklarasyon yo: denonse lènmi, nati li, pratik li; konprann moman mas popilè yo ap pase ak pouki yo gen reyaksyon y ap pran jounen jodi a; nesesite òganizasyon, mobilizasyon ak ajitasyon pwopagann pa nou, ak konsiy presi, modòd klè. Travay sa a dwe pèmèt inifye piplis kan pwogresis-popilè-travayè a ak fè lide yo vanse nan mas yo an jeneral.
ABA ELEKSYON GAGÒT YO VLE FOURE NAN GAGANN PÈP AYISYEN AN!
ABA OKIPASYON!
DU SOL SOYONS SEULS MAÎTRES!
E sèl fòs ki ka pèmèt di e reyalize sa, ki gen enterè nan sa, se TRAVAYÈ - PWOGRESIS - MAS POPILÈ YO, AK YON KONSYANS ENTERÈ YO K AP DEVLOPE PIPLIS CHAK JOU NAN LIT YO.
VIV LIT TRAVAYÈ YO! VIV LIT MAS POPILÈ YO! VIV LIT PWOGRESIS YO!
VIV LIT KAN PÈP LA!


text:
Achte
Achte Software la Import pespektiv
Outlook Import Wizard –; anl pst, anl pespektiv konvètisè, enpòte ak transfere mesaj anl Microsoft Outlook. Pespektiv Export Sòsye –; pst anl aspirants, pespektiv ekspòtasyon sèvis piblik, sove kontni pespektiv nan dosye separe, atik pespektiv backup. Pespektiv Recovery Sòsye –; vit pst rekiperasyon zouti pou OST domaje. PST file repair and OST to PST conversion.
Ou se Web-Mèt la oswa yon pwopriyetè blog e li te ekri yon atik konsènan yon lojisyèl nou an?
Nou pral rekonesan voye ba ou yon kopi konplè nan lojisyèl nou an! Kontakte nou pou detay.
Ka lojisyèl nou ka achte sou entènèt ak atravè lemond nan distribitè yo pi gwo nan Amerik Latin, Kanada, Etazini yo ak sou sa. Ou kapab tcheke lis la nan revandè otorize nou.
Pou konvenyans ou: miltileng k'ap kòmande paj ak plis pase 60 lajan ki disponib. Import pespektiv lojisyèl kapab achte sou entènèt 24 èdtan nan yon jounen, 7 jou nan yon semèn lè l sèvi avèk kat kredi (Viza, Master Card, American Express) Fil transfè, Nimewo telefòn, Fakse, Lapòs, Tcheke, Money order, Lokal bank transfè oswa pou Peye Pal pa klike sou lyen an nan tablo ki anba a pou lojisyèl ou a bezwen.
Outlook Import Sòsye
Enpòte anl, MSG, EMLX dosye nan MS pespektiv pst epi kenbe estrikti nan dosye entak. Konvèti anl, MSG, EMLX e-mails to the files of PST, Anl, MSG, RTF, HTML, M, TXT fòma. Setup including the free MBOX to EML converter –; espesyal bwat aspirants.
Pespektiv Export Sòsye
Ekspòtasyon pespektiv imèl, kontak, kalandriye, nòt ak atik pespektiv ak lòt sove yo kòm dosye separe nan fòma diferan. Backup pespektiv Inbox, Voye Atik, Obouyon, Outbox, Efase Atik elatriye. Bati-nan fòma oto-detektè pèmèt pou konsève pou atik ak yon fòma a ki koresponn ak kalite atik.
Pespektiv Recovery Sòsye
Refè imèl, kontak, kalandriye, nòt ak lòt atik ki soti nan domaje. pst ak. dosye OST epi sove yo kòm nouvo, an sante. pst. Reparasyon pespektiv Inbox, Voye Atik, Obouyon, Outbox, Efase Atik elatriye. Pespektiv Recovery Sòsye ka itilize konvèti. Dosye OST yo. Pst fòma ak retabli efase imèl.
Achte gen ladan
Enskripsyon Kòd voye otomatikman atravè imel, Dènye nouvèl sou pespektiv lojisyèl Import pou tèm nan achte, priyorite teknik sipòte via imel ak dokiman pou tèm nan achte. Lisans gen ladan yon enstalasyon òdinatè pou chak. Si ou vle (distribye nan Plimus): Ki pi long Download Warranty and Backup CD. Shipped via US-Mail to anywhere in the world.
Eseye-anvan-achte
Tanpri download lojisyèl nou yo ak eseye li pou gratis, li distribiye kòm-a eseye, anvan achte-yo ak mande pou tèste a. Nou ankouraje ou download epi eseye soti vèsyon an jijman / Demo anvan yo bay lòd pou lisans lan. Se lojisyèl nou distribiye anba de kalite lisans debaz. Tou de lisans pèmèt kliyan an enstale epi sèvi ak lojisyèl an pou yon manda ki limite (1, 2 oswa 3 ane) except Unlimited license type which can be used indefinitely.
-
Endividyèl (Sèl-User) Lisans
Sa a se lisans pou lakay ou itilize sèlman ak pèmèt nan pwogram lan dwe enstale ak itilize sou jiska 3 Proseseur ke yo te posede pa itilizatè a lakay menm epi yo pa konsilte pa itilizatè lòt lokalman oswa sou yon rezo. Ta dwe lojisyèl an dwe itilize sèlman sou jiska 3 òdinatè, ak lòt itilizatè pa pral kapab jwenn aksè nan oswa kouri lojisyèl an pandan y ap konekte ak òdinatè w lan. Endividyèl lisans sèlman pou itilizasyon nan kay epi ki pa Peye-rezon.
-
Enterprise Lisans
Sa a lisans Foswa antrepriz itilize ak bay aksè a lojisyèl nan yon kote yon sèl sosyete. This license requires that you achte a license pou chak kliyan òdinatè, li pèmèt itilize a nan lojisyèl komèsyal ki gen lisans pou chak machin (chèz).
-
Lisans pou sit
Sa a lisans pou antrepriz itilize ak sibvansyon ou itilize lojisyèl an sou òdinatè posede oswa lwe pou lontan nan Oganizasyon ou a nan yon Sit sèl pou jiska yon maksimòm nan 100 manb pèsonèl yo pou chak lisans, kòm byen ke sou òdinatè segondè itilize sèlman avèk manm pèsonèl sa yo pou travay biwo (e.g. laptop vwayaj ak òdinatè lakay). Li pa kouvri enstalasyon sou òdinatè ki fè yo posede oswa lwe pou lontan kliyan ou oswa lòt itilizatè. Lisans sa a se pa transfere nan yon lòt Òganizasyon, epi yo pa pèmèt ou sèvi ak Software la kòm yon sèvis pou KliyanWIC oswa lòt itilizatè ki pa gen lisans yo.
Kouman yo pral Software la ap lage?
Osito yo lòd ou avèk siksè trete pa Rejis, ou pral kouriyèl yon nimewo inik kle pou lojisyèl nou an ak enstriksyon pou enskripsyon an etap-pa-etap. Pa swiv enstriksyon pou enskripsyon an, kòd kle ou a pral imedyatman déblotché vèsyon an Demo / esè ak vire l 'nan vèsyon an plen fonksyonèl. Nan pifò ka kòd la kle se disponib imedyatman nan dènye paj la k'ap kòmande. Ou ka li tou yo poze souvan nou kesyon paj pou plis enfòmasyon sou pwodwi anrejistreman ak livrezon.
Poukisa enskripsyon an pa rive?
Ou oswa yon founisè sèvis Entènèt ou a ka bloke imel nou lè l sèvi avèk yon filtè Spam. Eseye jwenn enskripsyon an nan endezirabl oswa Spam katab imel, Lè sa a, mande lòd la yo dwe ranvwaye nan nou sipòte. Don’;t forget to enable our email to be trusted for your firewall. Please provide us with the alternative email which can be used to contact you additionally (pa domèn a menm jan bloke tanpri).
Mete ajou ak sipòte abònman
Sèvis sa a ofri ou dènye nouvèl sou gratis, priyorite sipò teknik ak resends nan kle yo lojisyèl ak lisans pou dire la espesifye pandan ou achte a. Lojisyèl la pa ap oblije sispann fonksyone kòm Demo apre li fin Mizajou ou ak abònman peryòd Sipò pou ekspire, sèlman kapasite pou jwenn dènye nouvèl sou, priyorite-sipò yo ak redelivery nan kòd kle nan lòd nan lojisyèl.
Ki pi long Download garanti / Backup CD
Lyen download rete viv pou 48 èdtan. Pa achat sèvis sa a ou gen aksè nan Download ou yo pou 1 oswa 2 ane. Ka kopi CD a difisil nan lojisyèl nou an ka delivre Anplis, tou de opsyon yo distribiye pa Konpayi Plimus.
Kle-Kòd Recovery Opsyon
Achte Import Sòsye pespektiv lisans te delivwe via imèl pou itilizatè ki anrejistre. Men li ka kòd pou enskripsyon an ap pèdi nan ka aksidan kondwi difisil oswa fonksyone byen òdinatè lòt. Se poutèt sa,, nou ofri kliyan nou yo achte opsyon an plis: Kle-Kòd Recovery Sèvis. Nou pral kenbe kle lisans ou nan bò kote nou yo ak ou yo pral kapab retabli li. Jis kontakte sipò teknik nou epi yo pral kle-kòd la dwe voye yo ba ou ankò.
Kisa règleman ou retounen?
Tout de pwodwi nou yo ap anbake elektwonik sou entènèt la nan adrès imel ou, sa a fè retou a enfòmasyon elektwonik sou enposib ak yon fwa ou te resevwa vèsyon an peye li pa posib verifye ke ou pa pral sèvi ak li. Pou rezon sa a, pwodwi lojisyèl nou yo ki pa voye tounen. Nou ankouraje ou download yo ak evalye vèsyon yo jijman anvan yo achte pwodwi. Tanpri note ke nan achte lojisyèl an san yo pa tèste ou konfime ke lojisyèl se satisfè bezwen ou yo ak kondisyon.


text:
Tibet
Yo rele Tibet tout yon zòn jewografik nan Azi, anlè kontinan Chinwa ki sitye nan pwovens Ü-Tsang, Amdo epi Kham. Pèp an rele tibeten e yo ap pale lang sa yo : Geman Deng,Groma,Tibétain
Kapital istorik Tibet se Lhassa.
Revandikasyon[edite | modifier le wikitexte]
Pèp tibeten an ap revandike endepandans li de otorite chinwa depi lontan.
[[Imaj:Flag of Tibet.svg|left|200px|thumb|Vèsyon drapo Tibet (1912-1949) prezante pa 13èm (trèzyèm) Dalai Lama, Thubten Gyatso, nan lane 1912, ke gouvènman tibeten ann egzil ap kontinye itilize; drapo sa entèdi pa Repiblik popilè de Chin. Orijin li ap remonte depi VIIèm syèk anba rèy wa Tibet Songtsen Gampo.]]
Popilasyon[edite | modifier le wikitexte]
-
-
-
-
Mwan nan Chengdu
Chèf espirityèl - chèf gouvènman[edite | modifier le wikitexte]
XIVèm Dalai Lama (Tenzin Gyatzo)
-
-
-
-
-
-
-
Dalai Lama nan Mezon Blanch (Washington, Wachinntòn)
-
XIIèm Dalai lama (Thubten Gyatso)


text:
Ayiti apre tranbleman: Pa gen sekirite san relòjman ak devlopman
YON REZIMEN
Yon lane ak si mwa apre pi move tranbleman tè nan lemisfè lwès frape Ayiti, 650.000 viktim ap tann kay pèmanan nan pi plis pase 1.000 kan dijans epapiye atravè Potoprens. Premye tanpèt sezon siklonik la gen tan inonde 30 kan, ki fè abitan kan yo blije kouri sove epi ki lakòz 28 moun mouri. Michel Martelly, ki te ranplase René Préval antank prezidan 14 me ane sa, ap konfronte yon kriz imedya fas ak mekontantman viktim k ap viv nan kan yo ak moun ki gen menm bezwen kritik yo k ap viv nan bidonvil potoprens. Deplasman fòse, pafwa vyolan, avèk prezans gang kriminèl nan kan ak nan bidonvil, kreye yon kontèks ki pa stab. Chwazi, kominike epi kòmanse yon estrateji relòjman, avèk konsey viktim epi kominote lokal, se premye defi kritik rekonstriksyon li pral blije leve pou l sa retabli yon stabilite. Sa pral teste kapasite yon aksyon entènasyonal an komen, ki pa gen a wè ak èd ijans apre ane ki sòt pase, kote te genyen anpil dezakò enkyetan nan ekip nasyonzini ak lòt bayè sou kesyon estrateji relòjman.
Apre yon elèksyon difisil, Ayiti dwe travay sou priyorite rekonstriksyon nasyonal; relòjman viktim tranbleman, debleye ranblè epi rekonstwi katye. Dezas 2010 lakòz pi plis pase 250.000 moun mouri epi anviwon 1.5 milyon moun blije deplase al viv nan kan. Absans yon politik leta pou relòjman anpeche pwogrè nan desantralizasyon ak relèvman ekonomik, epi kreye difikilte nan diminye danje pou moun ki pi vilnerab nan kominote vil la, kote anpil moun ap viv youn sou lòt. Katye kote moun viktim anpil lane konstriksyon anachik, kote ki pa gen yon kadas ki byen fyab ni okènn planifikasyon, toujou rete vilnerab fas ak risk dezas natirèl. Deplasman fòse – san lajistis san yo pa bay lòt kay – lakòz yon pakèt moun tounen nan kan san sa pa t prevwa, menm nan vil potoprens kote prela ak ti kay ap monte sou ansyen sit kay oswa akote yo, ki kreye yon seri ti kan spontane. Preske mwatye moun ki deplase yo toujou rete nan kan kote yo premye ateri, san yo pa konnen ki sa ki pral rive yo pi devan. Chak jou ki pase yo santi yo pi mal poutèt pi plis vyolans nan kan yo. Pote yon repons pou kan vilnerab sila yo se yon defi rekonstriksyon kritik k ap aji seryèzman sou lapè, stabilite ak sekirite.
Tout aktè politik yo dwe asire altènativ lòjman pi sekiritè epi pi dirab na zònn potoprens ak nan zònn kote tranbleman frape. Pou sa fèt, fòk ta genyen yon pwogram nasyonal desantralize pou rekonstriksyon peyi a tankou sa ki nan Plan Daksyon pou Relèvman ak Devlopman Nasyonal (PARDN), ki te siyen pandan konferans bayè yo nan mwad mas 2010. Sof yon plan pou konstwi yon pak endistriyèl ki poko reyalize nan vil Cap Haïtien, pa genyen anpil lòt siy ki te ka fè kwè Ayiti ap rekonstwi pi byen “building back better” depi lè bayè yo te pwomèt plis pase $5.7 milya nan espas 18 mwa ak $10 milya sou 10 lane, pou finanse rekonstriksyon an. Pou jere efò sila, Ayiti ansanm ak bayè yo negosye yon Komisyon Enterimè pou Rekonstriksyon Ayiti (CIRH) antank yon biwo ki ta sanse akselere apwobasyon pwojè epi koòdonen efò. Jiskaprezan li fasilite bayè yo ansanm avèk gouvènnman pataje plan, men priz desizyon ak dekèsman bayè yo pa rapid ditou, sitou pou nan vil pwovens. Anpil refijye retounen potoprens, ki fè pwoblèm yo vin pi grav nan katye defavorize kapital la, kote pi fò moun nan kan yo pral blije abite lè yo soti nan kan.
Si pou rekonstriksyon an korije anpil dezekilib ki fè Ayiti souvan viktim dezas, vyolans ak konfli, li enpòtan anpil pou gouvènnman Martelly a devlope yon politik relòjman touswit. Politik sila dwe enplike viktim, konsantre l mwens sou fèmen kan, epi plis sou konstwi kominote ki stab, kote ki gen mwens vyolans epi ki pa sèlman nan kapital la. Plan pilòt pou fèmen 6 kan epi reloje rezidan yo, se yon premye pa enpòtan gouvènnman fè ki merite sipò, men fòk kan ki pi vilnerab yo fè pati plan sa touswit. Pou relòjman sa avanse yon fason ki pi dirab, gouvènman ansanm avèk kominote entènasyonal la dwe:
-
Kreye, devlope epi enplemante yon estrateji konplè ki kanpe deplaseman fòse yo ak deplasman moun ki rete nan kan kote genyen yon akò avèk mèt tè a; ki pran kont lavi miyò “livlihoods”; ki pran kont rekonstriksyon kay avèk pi bon pratik; epi ki entegre debleye ranblè ak retou deplase yo pandan sèvis ap bay ni nan ansyen kominote ni nan nouvo kominote; epi pran desizyon klè sou politik kadas ak aksè;
-
Propoze yon lejislasyon pou tabli yon otorite nasyonal lòjman epi, avèk yon dekrè prezidansyèl, kreye yon biwo inik ki responsab planifikasyon, koòdinasyon ak enplemantasyon nouvo politik la atravè yon sekretarya ranfòse andan Komite Entèministeryèl pou Devlopman Teritwa (CIAT) nan ministè Premye Minis la;
-
Amelyore sekirite nan katye kote deplase yo pral viv avèk yon polis proksimite atravè sipò Polis Nasyonal (PNH) nan relòjman, avèk sipò Polis Nasyonzini (UNPOL), epi travay nan menm tan sou deplwaman polis kominotè rapidman;
-
Desantralize relòjman pou ni relòjman, ni rekonstriksyon peyi a ka genyen yon apwòch kominotè de baz kote nou ranfòse resous minisipalite yo: moun, finansman ak materyèl;
-
Akselere plan envèstisman nan 8 vil prensipal kote ki gen pò avèk nan zònn riral ki antoure yo, pou kreye travay epi kwape migrasyon abitan zònn riral yo vè kapital la;
-
Kòmanse planifye tranzisyon CIRH la touswit, si nesesè manda Komisyon an te ka pwolonje pandan 6 mwa apre dat fèmti li ki se oktòb 2011, pou evite eka ak reta nan finansman ak enplemantasyon pwojè;
-
Mete Minis kle sou konsey CIRH la pou kreye yon kolaborasyon pi etwat ant CIRH la avèk gouvènnman epi modifye pwosedi Komisyon an pou fè pi plis pwojè apwouve ak yon meyè kominikasyon desizyon, sitou avèk popilasyon deplase a;
-
Bay nouvo finansman touswit oswa re-pwograme finansman aktyèl pou apiye relòjman premye 6 kan yo epi ajoute lòt kan firanmezi, sitou pou sa ki plis nan danje inondasyon; epi
-
Kreye mekanis ijan pou fè kadas la pi fyab epi pou amelyore regis tè.


text:
Medya, Sistèm Enfòmasyon ak Kominote: Leson nou Aprann ann AYITI
Miami (11 janvye 2011) Selon yon nouvo rapò, sekourist sèvi avèk teknoloji ki pat janm sèvi anvan sa e nan nouvo jan lè yo entèvni nan Ayiti apre tranblemandtè kit e ravaje peyi an.
Kat jeyografik ki entèyaktif e mesaj SMS (Sèvis Mesaj Kout) te sèvi pou gide ekip rechèch ak sovtaj yo, e jwenn moun ki bezwen resevwa asistans ijan, pandan peyi karayibeyen an te vin tounen yon vre laboratwa pou nouvo zouti kominikasyon.
Menmsi inovasyon sa yo te gen divès nivo enpak ann Ayiti, yo demontre posibilite pou jan yo kapab sèvi nan lòt kriz nan lavni, selon konklizyon rapò an, ki gen pou tit “ Medya, Sistem Enfomasyon ak Kominote: Leson Nou Aprann ann Ayiti” (Media, Information Systems and Communities: Lessons from Haiti). Se Communicating with Disaster Affected Communities (Kominikasyon ak Kominote Katastwòf Afekte), you òganizasyon ki okipe de kominikasyon avèk zòn ki sibi katastwòf, ki pwodui rapò sa a gras a yon apwi Internews Network epi finansman Fondasyon John S. ak James L. Knight.
“Eksperyans ayisyèn la byen montre jan medya dijital yo e teknoloji enfòmasyon yo kapab fè anpil pou amelyore efò pou pote èd ak asistans lè genyen bonjan kowòdinasyon sou teren an,” selon Mayur Patel, ki se direktè evalyasyon stratejik e asistan prezidan an. “Lè nou entegre zouti sa yo pi byen nan efò relèvman apre katastwòf yo, sa kapab pèmèt sove lavi moun nan sityasyon kriz ki kapab prezante a lavni.”
Pami inovasyon yo, genyen:
-
Travayè imanitè yo jwenn enfòmasyon bò kote piblik lan – e aji selon sa yon aprann lan: Rapò sou moun ki te bloke anba dekonb epi sou ijans medikal yo resevwa sou SMS te antre sou yon kat jeyografik sou kompitè epi apresa travayè imanitè yo sèvi ak ransèyman sa yo. Nan youn nan egzanp yo, Marin ameriken yo pote dl oak aparèy sanitè nan yon kan apre yo fin resevwa enfòmasyon sou karans dlo ki te nan kan sa a.
-
Mesaj SMS difize bay popilasyon ayisyèn lan enfòmasyon ki gen enpòtans kritik: Konpayi telefòn selilè yo, gwoup ki fè travay imanitè epi medya yo tou kreye epi itilize kòd 4636 lan pou transmèt mesaj bay Ayisyen pa dizèn de milye sou kesyon enpòtan ki gen rapò ak santé piblik.
-
Volontè yo kreye kòm gid yon seri kat jeyografik ki soti nan sous ki pa sekrè: Volontè yo sèvi ak aparèy GPS pou yo kreye kat jeyografik ki ajou pou pèmèt yo gide gwoup imanitè yo e moun nan piblik lan kap eseye jwenn chimen yo nan zòn ki te afekte yo.
Rapò an bay yon avètisman kont tandans pou moun rele eksperyans ayisyèn lan yo “model pou swiv nan nouvo medya yo” paske gen sèten nan apwòch yo – ke moun tap eseye pou premye fwa – ki bay ti ratman. Te manke kowòdinasyon e konpreyansyon sou jan pou yo fè izaj ak zouti yo, e sa vin konplike efò ki tap fèt lan, paregzanp. Anplis de sa, rapò an revele kòman, menm jan ak lòt kriz sou la tè, radyo an te kontinye okipe premyè plas kòm zouti ki pi efikas lan pou satisfè bezwen popilasyon lokal lan nan zafè kominikasyon.
“Nou te toujou konn sa: youn nan pi bon mwayen pou kominike ak popilasyon ki afekte yo nan yon sityasyon kriz se avèk emisyon radyo. Dapre sa nou konstate ann Ayiti, teknoloji kap fèk parèt yo non sèlman te gen yon enpak pou kont pa yo sou jan enfòmasyon an te difize, men tou yo fè anpil pou radyo kapab difize sou yon pi gwo sifas epi pou li pi efikas tou,” dapre Mark Frohardt, vis prezidan pou pwogram imanitè nan Internews.
Rapò an gen ladan l yon seri rekòmandasyon pou gwoup teknoloji yo, pou dèvlòpman medya yo e pou òganizasyon imanitè, gouvènnman nasyonal e bayèdefon sou jan yo kapab kowòdone travay yo pi byen lè yo gen travay relèvman ki pou fèt apre yon katastwòf.
Pou ou kapab jwenn rapò an avèk tout rekòmandasyon li fè yo, silvouplè ale nan adrès www.kflinks.com/haitireport.
Ransèyman sou Fondasyon John S. e James L. Knight
Fondasyon John S. ak James L. Knight lan fè domèn jounalism lan avanse nan epòk nimerik lan e li fè envestisman nan kominote kote de frè Knight yo te pwopriyetè jounal. Fondasyon Knight lan konsantre sou pwojè ki fè pwomosyon kominote ki kenbe tèt yo enfòme et angaje e pwojè ki mennen nan chanjman ki transfòme bagay yo toutbon vre. Pou piplis enfòmasyon, silvouplè vizite sit www.knightfoundation.org.
Kontakte: Marc Fest, 305-908-2677; fest@knightfoundation.org.
Related Links:
News Release in English | French | Creole and Publication in English | French | Creole
About our Journalism & Media Innovation focus area
Our goal at Knight Foundation is to preserve the best aspects of journalism and use innovation to expand the impact of information in the digital age.
About our Field-wide Research methodology
Field Research is primary and secondary research done for Knight Foundation.


text:
Annou akeyi ak konprann grandè ak onè Prètriz la. Annou aksepte ak renmen responsablite yo mande nou pou nou ranpli yo.
Lajwa pou pilote
Sa gen kèk ane, mwen menm avèk kèk kòlèg avyatè, nou te deside reyalize yon rèv danfans pou restore yon avyon antik. Ansanm, nou te achte yon ansyen ti avyon rekonesans Piper Cub ane 1938 epi nou te kòmanse travay pou retounen l nan fòm orijinal li. Pwojè a se te yon travay nou te renmen. Li te gen yon siyifikasyon espesyal pou mwen paske m te aprann vole nan yon avyon menm jan an lè m te jèn gason.
Avyon sa a te konstwi pou lapremyè fwa apèn 35 an desa apre frè Wright yo te fin fè premye vòl selèb yo a. Lè m panse ak sa, m santi m granmoun anpil.
Motè a pat gen yon estatè elektrik; pandan ou tap estat motè a nan kabin nan, fòk te gen yon lòt moun atè ki tap kenben elis la epi pouse avec tout fòs li jiskaske motè a te demare poukont li. Chak fwa pou te estat motè a, se te yon moman eksitasyon ak kouraj.
Yon fwa ke l te vole, sa te vin klè ke ti avyon Piper Cub la pat fèt pou kouri vit. An reyalite, lè te gen yon van fò ki tap soufle dwat devan avyon an, se te tankou nou pa tap fè mouvman ditou. Mwen sonje m t ap vole ansanm avèk pitit gason m nan, Guido, ki te yon adolesan lè sa a, sou tèt otowout la nan peyi Almay e, jan nou ta sipoze, machin ki tap pase anba yo te kouri pi vit pase nou lontan.
Men, se pa tikras renmen m te renmen ti avyon sa a! Se te mwayen ideyal pou yon moun te dekouvri mèvèy ak bote yon avyon k ap vole. Ou te kapab tande, santi, goute, ak wè sa vole te vle di. Frè Wright yo te eksprime l konsa: “Pa gen [anyen] ki egal sa avyatè yo jwi lè gwo zèl blan yo ap transpòte yo anlè a.”1
Epoutan, nan kòmansman ane sa a, mwen te gen privilèj vole nan yon djèt konba sofistike, F-18, avèk Blue Angels (Anj Ble yo), ekip demonstrasyon vòl Marin Etazini an ki te selèb nan tout mond lan. Se tankou m te pran yon vòl nan tèt mwen paske egzakteman 50 an anvan prèske jou pou jou, mwen te fin konplete fòmasyon m kòm pilòt ame ayeryen.
Natirèlman, eksperyans vòl F-18 la te totalman diferan de sa m te fè nan ti avyon an. Li te montre m yon bote vòl ki te pi dinamik. Se te kòm si yo tap aplike lwa ayewodinamik ki egziste yo nan yon fason ki pi pafè. Men, vole avèk Blue Angels yo te fè m sonje tou byen vit ke pilote yon avyon chas se yon bagay ki apwopriye sèlman pou jèn gason. Pou m site Frè Write yo ankò, “Plis pase tout lòt bagay, sansasyon [lè moun ap vole] se yon sansasyon lapè pafè ki melanje avèk emosyon ki detire chak nè nan dènye limit.”2 Epi, vole avèk Blue Angels yo te prezante yon fason diferan nèt pou moun gen “zanj” toutotou yo pou soutni yo.”
Si nou te gen pou nou mande m kiyès nan de eksperyans vòl sa yo mwen te pi renmen, mwen pa si m tap kapab di nou. Pi piti bagay mwen kapab di sèke nan kèk fason ki evidan yo te trè diferan. Epoutan nan lòt fason, se te pratikman menm bagay.
Nan toulède, ti avyon chas la ak F-18 la mwen te santi emosyon, bote, ak jwa pou vole danlèzè. Nan toulède mwen te kapab konprann sa powèt la te vle di lè l te ekri “ale lwen lyen ostil Tè a epi tonbe ri sou zèl ki te vin tounen ajan akoz de ri a.”3
Menm Prètriz la toupatou
Kounyeya, ou ta kapab mande kisa de eksperyans vòl totalman diferan sa yo gen pou yo wè avèk reyinyon nou an jodi a oubyen avèk prètriz nou gen privilèj pote a oubyen avèk sèvis prètriz nou tout renmen anpil la?
Frè m yo, èske se pa vre ke eksperyans sèvis individyèl nou yo nan prètriz la kapab konplètman diferan? Annou di nan sans figire, kèk nan nou ap vole nan djèt F-18, pandan gen lòt k ap vole nan ti avion chas. Kèk nan nou ap viv nan pawas ak pye kote chak apèl, soti nan asistan chèf gwoup gran prèt pou rive sekretè nan kolèj dyak yo, ranpli pa yon detantè prètriz aktif. Ou gen benediksyon pou w patisipe nan òganizasyon yon pawas ki gen ase moun pou ranpli tout apèl yo.
Gen lòt ki ap viv nan zòn nan mond lan kote gen sèlman yon ti ponyen manm Legliz la ak detantè prètriz. Ou ka santi ou pou kont ou epi ou akable anba pwa tout sa ki bezwen fèt yo. Pou oumenm, sa gen dwa mande yon pakèt enplikasyon pèsonèl pou fè motè sèvis prètriz la estat. Pafwa, li gen dwa menm sanble ke branch ou an oswa pawas ou a p ap mache ditou.
Men, kèlkeswa sa responsiblite w oswa sikonstans pa w yo kapab ye, oumenm avèk mwen konnen toujou gen yon lajwa espesyal ki soti nan sèvis prètriz devwe.
Mwen te toujou renmen vole, ke se te nan yon ti avyon chas, nan yon F-18 oswa nenpòt lòt avyon. Lè m te konn nan ti avyon chas, mwen pat konn plenyen pou mank vitès; lè m te konn nan F-18, mwen pat konn bougonnen lè presyon manèv akwobatik enpitwayab te konn fè m santi m enkonfòtab akoz de laj mwen.
Wi, toujou gen yon bagay enpafè nan nenpòt sitiyasyon. Wi, li fasil pou nou jwenn bagay ki pou fè nou plenyen.
Men Frè m yo, nou se detantè Prètriz Sen an dapre Lòd Pitit Bondye a. Yo te fè enpozisyon dè men pou nou chak e nou te resevwa prètriz Bondye a. Nou te resevwa otorite ak responsablite pou nou aji nan non L kòm sèvitè L sou tè a. Ke nou nan yon gwo pawas oswa yon ti branch, nou resevwa apèl pou nou sèvi, beni, ak agi nan tout bagay pou byen pou tout moun ak tout bagay ki konfye a nou menm yo. Èske ta kapab gen yon bagay ki pi egzaltan?
An nou konprann, apresye, ak santi lajwa sèvis nan prètriz la.
Lajwa Prètriz la
Lanmou m pou vole te enfliyanse direksyon tout lavi m. Men malgre eksperyans revigoran ak mèveye ke mwen fè kòm pilòt, eksperyans mwen kòm manm Legliz sa a pi anrichisan lontan, pi jwaye, epi pi pwofon lontan. Lè mwen imèje m nan sèvis Legliz la, mwen santi pouvwa toupisan Bondye ansanm avèk mizerikòd byenveyan L yo.
Antanke pilòt, mwen te touch syèl yo. Antanke manm Legliz la, mwen santi lanmou ak swen ti soti nan syèl la.
Okazyonèlman, mwen anvi chita nan yon kabin. Men sèvi bò kote frè m ak sè m yo nan Legliz la konpanse sa fasilman. Kapab santi lapè ak jwa siblim ki grandi apati de yon ti pati nan gwo koz ak gwo travay sa a, mwen pa ta renmen rate sa pou anyen nand mond lan.
Jodi a nou rasanble kòm a yon gwo gwoup detantè prètriz. Se jwa sakre ak privilèj sakre nou pou nou sèvi Senyè ak sanblab nou yo, pou nou angaje pi bon bagay ki nan nou yo nan sèvis koz nòb sa a ki se ede lòt yo ak edifye wayòm Bondye a.
Nou konnen e nou konpran ke prètriz la se pouvwa ak otorite etènèl Bondye. Nou kapab fasilman di definisyon sa a pa kè. Men, èske nou vrèman konprann siyifikasyon sa nou di a? Kite m repete: Prètriz la se pouvwa ak otorite etènèl Bondye.
Reflechi sou sa. Bondye te kreye e li gouvène syèl yo ak tè a pa pouwa prèriz la.
Li sove ak egzalte pitit Li yo pa pouvwa sa a lè l reyalize “imòtalite ak lavi etènèl lòm.”4
Jan Pwofèt Joseph Smith te eksplike l la, Prètriz la se “kanal Toupisan an te itilize pou l te kòmanse revele laglwa li nan …kreyasyon tè sa a. E se pa limenm Li kontinye revele tèt Li bay pitit lèzòm yo nan tan sa a, e se pa la limenm Li ap fè yo konnen bi l yo jiska lafen.”5
Papa toupisan nou an ki nan Syèl la te konfye otorite prètriz a noumenm—èt motèl ki, pa definisyon, se moun ki gen defo, moun ki pa pafè. Li akòde nou otorite l la pou nou aji nan non L pou Sali pitit Li yo. Pa pouvwa sa a nou otorize pou nou preche levanjil, administre òdonans sali yo, ede bati wayòm Bondye a sou tè a, epi beni ak sèvi fanmi nou yo ak sanblab nou yo.
Diponib pou Tout Moun
Sa a se pretriz sakre nou genyen an.
Yo pa kapab achte l ni kòmande l. Pozisyon sosyal, richès oswa enfliyans pa kapab modifye, enfliyanse, oubyen fòse itilizasyon pouvwa prètriz la. Se yon pouvwa espirityèl ki opere sou lwa selès. Li soti nan lwa syèl la. Li soti nan gran Papa Selès ki se papa nou tout la. Pouvwa prètriz la pa kapab kontwole ni manipile san se pa avèk prensip lajistis,6 non pa selon sifizans nou.
Kris la se sous tout vrè otorite prètriz ak pouvwa sou tè a.7 Prètriz la se zèv Li, nou gen privilèj patisipe ladan l. “Epi okenn moun pa kapab ede nan travay sa a si l pa gen imilite epi si l pa ranpli avèk lanmou, si l pa gen lafwa, esperans, charite, si l pa tanpere nan tout bagay, nenpòt bagay yo ta konfye l pou l pran swen an.”8
Nou pa aji pou benefis pèsonèl, men pito nou chèche sèvi ak edifye lòt yo. Nou pa dirije pa fòs men pa pèsyazyon,… longanimite,…jantiyès ak dousè, ak lan lamou sensè.”9
Prètriz Bondye Toupisan an disponib pou gason ki diy kèlkeswa kote yo kapab ye – kèlkeswa zanzèt yo, kèlkeswa jan sikonstans yo enb, ke yo pre, ke yo lwen kote nou ye sou glòb la. Li disponib san lajan ni okenn pri nan mond lan. Pou parafraze ansyen Pwofèt Ezayi, chak moun ki swaf kapab vin nan dlo yo, e moun ki pa gen lajan mèt vini pou pou yo vin manje!10
Epi gras ak Ekspyasyon etènèl ak ensondab Sovè nou an, Jezikri, prètriz Bondye a kapab disponib menm si nou fè fot oubyen nou pat diy nan lepase. Gras ak pwosesis rafinman ak pirifikasyon espirityèl repantans lan, nou kapab leve epi briye”!11 Gras avèk lanmou san limit ak mizèrikòdye Sovè nou ak redanmtè nou an, nou kapab leve je nou, vin pwòp ak diy, epi transfòme nou pou n vin tounen pitit gason jis ak nòb Bondye– diy detantè prètriz sakre Bondye Toupisan an.
Grandè ak onè Prètriz la
Mwen santi yon sèten tristès pou moun ki pa konprann e ki pa apresye grandè ak onè prètriz la. Yo tankou pasajè yon avyon ki pase tan yo ap bougonnen, plenyen poutèt dimansyon ti sachè pistach la alòske yo ap monte an flèch pi wo lontan pase nyaj yo—yon bagay wa nan tan lontan yo tap bay tout sa yo te posede pou yo ta eseye sèlman yon fwa!
Frè m yo, nou beni dèske nou se enb patisipan gwo pouvwa ak otorite prètriz la. An nou leve je nou gade, pran konsyans, epi aksepte opòtinite sa a pou sa li vrèman ye a.
Gras a sèvis prètriz jis, eman, ak devwe, nou kapab fè eksperyans vrè siyifikasyon revelasyon an: “M prale devan nou. M ap sou kote dwat nou ak sou kote goch nou, epi Lespri m ap nan kè nou, epi zanj mwen yo ap alantou nou pou pote nou anlè.”12
An nou anbrase ak konprann grandè ak onè prètriz la. An nou asepte ak renmen responsablite yo mande nou pou nou ranpli yo—lakay nou ak nan inite Legliz nou yo, ke yo gwo, ke yo piti, sa pa enpòtan. An nou toujou pwogrese nan jistis, nan devouman, ak nan sèvis nan prètriz la! An nou jwenn lajwa pou nou sèvi nan prètriz la!
Nou kapab fè sa pi byen lè nou aplike prensip konesans, obeyisans, ak lafwa yo.
Sa vle di, toudabò, nou bezwen konnen ak fè doktrin prètriz la nou jwenn nan pawòl revele Bondye a tounen yon pati nan lavi nou. Li enpòtan pou nou konprann alyans yo ak kòmandman yo ki sèvi kòm baz pou sèvi nan prètriz la.13
Apre sa, an nou montre sajès epi aji avèk konstans ak onè selon konesans nou akeri a. Si nou obeyi lwa Bondye yo, nou aprann kontwole lespri nou ak kò nou epi aliyen aksyon nou yo avèk modèl jistis pwofèt yo anseye yo, nou ap fè eskperyans lajwa sèvis nan prètriz la.
Epi finalman, an nou apwofondi lafwa nou nan Senyè nou an, Jezikri. An nou pran non Li sou nou epi an nou angaje nou chak jou pou nou mache ankò nan santye ki pou fè nou vin disip li a. Kite zèv nou yo fè lawfwa nou vin pafè.14 Gras ak yon lavi disip, nou kapab pèfeksyone nou, etap pa etap, pandan nou ap sèvi fanmi nou, pwochen nou ak Bondye.
Lè nou ap sèvi nan prètriz la avèk tout kè nou, tout pouvwa nou, tout nanm nou ak tout fòs nou, nou resevwa yon pwomès konesans, lapè, ak don espirityèl siblim. Si nou onore pretriz sen an, Bondye ap onore nou, epi nou ap retwouve nou san tach devan [L] nan dènye jou a.”15
Se pou nou gen je pou nou wè ak yon kè pou nou konprann grandè ak lajwa prètriz gran Bondye nou an. Se priyè mwen, nan non Jezikri. Amèn.
Mostrar las referencias
-
1. Wilbur Wright, nan James Tobin, To Conquer the Air: The Wright Brothers and the Great Race for Flight (2003), 238.
-
2. Wright brothers, nan Tobin, To Conquer the Air, 397.
-
3. John Gillespie Magee Jr., “High Flight,” nan Diane Ravitch, ed., The American Reader: Words That Moved a Nation (1990), 486.
-
4. Moyiz 1:39.
-
5. Enseignements des présidents de l’église: Joseph Smith (2007), 108–9.
-
6. Gade Doktrin ak Alyans 121:36.
-
7. Gade Ebre 5:4–10; Doktrin ak Alyans 107:3.
-
-
-
10. Gade Ezayi 55:1.
-
-
-
13. Gade Doktrin ak Alyans 84:33–44; 121:34–46.
-
14. Gade Jak 2:22.
-


text:
Jenou
« eboch »
Jenou se pati nan kò ki nan mitan pye epi ki koube. Jenou an konekte kuis la ak janm nan e li gen de atikilasyon: youn ant femoral la ak tibya a, e yon lot ant femoral e rotul la. Se jwenti pi gwo nan ko iman an, e li vreman komplike. Jenou an se yon jwenti ki ka pemete fleksyon ak ekstansyon, e li ka pemete yon ti wotasyon nan bo gauche la ak bo dwat la. Piske nan iman yo jenou an sipote preske tout pwa ko a, li ka devlope anpil pwoblem akos de yon aksidan grave ou artroz de zo.
Kèk imaj[edite | modifier le wikitexte]
-
-
-
Jenou nan imaj reyon X
-
-
-
-
Tradiksyon[edite | modifier le wikitexte]
- Lòt kreyòl:
- Franse: genou
- Angle: knee
- Alman: Knie
- Panyòl: rodilla
Etimoloji[edite | modifier le wikitexte]
Mo jenou an soti nan lang franse a (genou) ki soti nan lang laten an (genu).


text:
Klike Kouri al nan byen vit kite sit sa a. Aprann plis
Pou èd touswit, tanpri rele Liy Dirèk pou Vyolans Domestik nan Florid la nan 1-800-500-1119
Jèn timoun Dating Vyolans
Bwat Zouti Prevansyon pou Jèn Aktivis yo
Se Youth Advisory Board Florida Coalition Against Domestic Violence ki te kreye bwat zouti sa a nan yon efò pou ofri fason pou jèn aktivis manm ki toupatou nan eta a edike lòt yo konsènan vyolans pou adolesan ki nan renmen, epitou pou pran mezi nan kominote yo ak nan lekòl yo.
Fason pou Òganize yon Reyinyon Klib


text:
Menas Byolojik
Ajan byolojik yo se òganis oswa toksin ki kapab touye moun, betay ak danre oswa ki kapab fè yo entatad. Yon atak byolojik se lè yon moun fè espre pou simen mikwòb oswa lòt sibstans byolojik ki kapab fè ou malad.
Twa (3) gwoup ajan byolojik debaz yo ta ka itilize kòm zam se bakteri, viris ak toksin. Pifò ajan byolojik yo difisil pou grandi ak pou konsève. Anpil separe vit lè yo ekspoze nan solèy ak nan lòt faktè anviwònman, alòske lòt yo, tankou ti grenn chabon, viv pandan anpil tan. Ajan byolojik yo kapab simaye lè yo flite nan lè a, lè yo enfekte bèt ki pote maladi sou moun, ak lè yo kontamine manje ak dlo. Men kèk metòd yo simaye:
- Espre - ajan byolojik yo simaye nan lè a, pou fòme yon brim mens ki ka flote nan sou yon distans plizyè mil. Si moun oswa bèt rale ajan an nan nen yo sa ka lakòz yo gen maladi.
- Bèt - ensèk ak bèt tankou pis, sourit, mouch, moustik ak betay rale kèk simaye kèk maladi.
- Kontaminasyon manje ak dlo - kèk òganis patojèn ak toksin ka dire anpil tan rezèv manje ak dlo. Si ou kwit manje yo ak bouyi dlo a, pifò mikwòb yo kapab mouri, epi pifò toksin yo kapab dezaktive. Si ou bouyi dlo a pandan yon minit, pifò mikwòb yo ap mouri, men kèk ladan yo bezwen plis tan. Swiv enstriksyon ofisyèl yo.
- Moun-a-moun - li posib pou simaye yon ti kantite ajan enfektye. Moun se sous enfeksyon pou lavaryòl, lapès, ak viris Lassa.
Enfòmasyon espesifik sou ajan byolojik disponib nan Sant pou Kontwòl ak Prevansyon Maladi
Anvan
Anvan yon Menas Byolojik
Kontrèman ak yon eksplozyon, yon atak byolojik kapab oswa pa kapab sèten imedyatman. Alòske li posib pou ou wè siy yon atak byolojik, tankou sa ki te pase pafwa avèk kourye ki gen antraks yo, gen pètèt plis chans pou travayè swen sante lokal yo rapòte yon modèl maladi iregilye oswa ap gen yon pakèt moun malad k ap chèche swen medikal pou ijans. W ap pètèt aprann danje a nan yon emisyon radyo oswa televizyon sou ijans lan, oswa nan kèk lòt siyal yo itilize nan kominote ou. Ou ta ka resevwa yon koutfil oswa travayè repons pou ijans yo ka vin frape pòt ou.
Bagay ki anba la yo se bagay ou kapab fè pou pwoteje tèt ou, fanmi ou ak byen ou kont konsekans yon menas byolojik:
- Prepare yon Twous Rezèv pou Ijans, ki genyen ladan atik tankou manje ki p ap gate, dlo, ak yon radyo ki fonksyone avèk pil oswa avèk manivèl, flach ak pil siplemantè.
- Fè yon Plan Fanmi pou Ijans ou. Fanmi ou ka pa ansanm lè gen yon katastwòf, poutèt sa li enpòtan pou konnen kijan youn ap kontakte lòt, kijan n ap tounen ansanm ak sa w ap fè sizoka gen yon ijans.
- Planifye kote fanmi ou ap reyini, andedan ak deyò katye imedyat ou.
- Li ka pi fasil pou fè yon apèl entè-iben pase pou rele nan vilaj la, kidonk yon kontak deyò vil la ka nan yon pi bon pozisyon pou kominike avèk manm fanmi ki separe yo.
- Ou ka vle chèche enfòmasyon tou sou plan pou ijans kote manm fanmi ou yo pase tan yo: travay, gadri ak lekòl. Si pa gen plan, anvizaje sèvi kòm volontè pou kreye youn.
- Ou dwe konnen sistèm avètisman ak plan katastwòf kominote ou.
- Fè travayè sosyal ak founisè sèvis gadri yo konnen plan ou.
- Fè plan pou bèt kay ou
- Kontakte doktè ou pou konnen si ou te pran tout vaksen ki obligatwa oswa ki sijere yo. Timoun ak granmoun aje yo frajil sitou nan ajan byolojik yo.
- Anvizaje enstale yon Filtè ki gen Anpil Efikasite pou Patikil Lè (HEPA) nan tiyo ki retounen lè nan founo a. Filtè sa yo retire patikil yo nan lòd 0.3 a 10 mikwon, epi l ap filtre pifò ajan byolojik ki ka antre lakay ou. Si ou pa gen yon sistèm chofaj oswa refwadisman santral, ou kapab itilize yon filtè HEPA pòtatif.
Filtrasyon nan Bilding yo
Pwopriyetè ak manadjè bilding yo ta dwe detèmine kalite ak nivo filtrasyon ki nan estrikti yo ak nivo pwoteksyon li bay kont ajan byolojik yo. Enstiti Nasyonal pou Sante ak Sekirite nan Travay (NIOSH) bay konsèy teknik sou sijè sa a nan piblikasyon yo Konsèy pou Sistèm Filtrasyon ak Sistèm Netwayaj Lè pou Pwoteje Anviwònman Bilding kont Atak Chimik, Byolojik oswa Radyo-Aktif ki Vini nan Van. Pou jwenn yon kopi, rele 1 (800) 35NIOSH oswa ale sou Entènèt nan Sitwèb Enstiti Nasyonal pou Sekirite ak Sante nan Travay epitou mande oswa telechaje Piblikasyon 2003-136 NIOSH.
Itilizasyon Filtè HEPA
Filtè HEPA yo itil nan atak byolojik yo. Si ou gen yon sistèm chofaj ak refwadisman santral lakay ou ki gen yon filtè HEPA, kite li limen si l ap fonksyone oswa limen vantilatè a si li p ap fonksyone. Si ou fè lè a sikile nan kay la nan filtè a sa ap ede retire ajan yo nan lè a. Si ou gen yon filtè pòtatif HEPA, pote li nan chanm andedan kote w ap chèche abri a, epi limen li.
Si ou nan yon apatman oswa nan yon bilding biwo ki gen yon sistèm chofaj oswa refwadisman santral, filtrasyon sistèm nan ta dwe bay yon nivo pwoteksyon ki ase bon kont kontaminan byolojik deyò yo.
Filtè HEPA yo p ap filtre ajan chimik yo.
Pandan
Pandan yon Menas Byolojik
Premye prèv yon atak se ka lè ou remake ou gen sentòm maladi paske ou te ekspoze nan yon ajan. Swiv gid sa yo pandan yon menas byolojik:
- Sizoka gen yon atak byolojik, ofisyèl sante piblik yo ka pa anmezi pou bay enfòmasyon imedyatman sou sa ou ta dwe fè. L ap pran tan pou detèmine egzakteman kisa maladi a ye, kijan maladi a ta dwe trete, ak kimoun ki an danje. Men, ou ta dwe gade televizyon, koute radyo, oswa tcheke Entènèt pou jwenn nouvèl ak enfòmasyon ofisyèl tankou siy ak sentòm maladi, zòn ki nan danje a, si y ap distribiye medikaman oswa vaksen, epi kote ou ta dwe chèche swen medikal si ou vin malad.
- Si ou vin konnen yon sibstans dwòl oswa sispèk, deplase vit.
- Pwoteje tèt ou. Kouvri bouch ou ak nen ou avèk kouch twal ki kapab filtre lè a men toujou kite ou respire. Pami egzanp yo gen de (2) a twa (3) kouch koton tankou tichòt, mouchwa oswa sèvyèt. Sinon, plizyè kouch twal oswa sèvyèt papye kapab ede ou.
- Ka gen moman lè ou ta vle anvizaje mete yon mask figi pou pa kite mikwòb yo gaye si ou malad, oswa pou pa pran kontan avèk mikwòb kontajye si lòt moun ki bòkote ou yo ta malad.
- Si ou te ekspoze nan yon ajan byolojik, retire rad ou ak atik pèsonèl ou, epi mete li nan sache. Swiv enstriksyon ofisyèl yo pou elimine atik ki kontamine yo.
- Lave men ou avèk savon ak dlo, epi mete rad pwòp sou ou.
- Kontakte otorite yo, epi chèche asistans medikal. Yo ka mande ou pou rete lwen lòt moun yo, oswa yo ka menm mande ou pou izole tèt ou.
- Si yon manm fanmi vin malad, li enpòtan pou vijilan.
- Men, pa sipoze ou ta dwe ale nan yon sal-dijans lopital oswa pa sipoze nenpòt maladi se rezilta atak byolojik la. Sentòm anpil maladi komen kapab parèt anmenmtan.
- Pran tèt ou, fè pratik bon ijyèn ak pwòprete pou evite mikwòb yo gaye, epi pou chèche konsèy medikal.
- Konsidere si ou nan gwoup oswa zòn otorite yo kwè ki menase.
- Si sentòm ou yo se menm sentòm ak sa yo dekri yo epi ou nan gwoup yo konsidere ki nan risk la, chèche swen medikal pou ijans imedyatman.
- Swiv enstriksyon doktè yo ak lòt ofisyèl sante piblik yo.
- Si maladi a kontajye, ou mèt espere resevwa evalyasyon ak tretman medikal. Yo ka mande ou pou rete lwen lòt moun yo, oswa yo ka menm mande ou pou izole tèt ou.
- Pou maladi ki pa kontajye yo, ou mèt espere w ap resevwa evalyasyon ak tretman medikal.
- Nan yon ijans byolojik yo deklare oswa nan yon epidemi k ap devlope, ka gen rezon pou rete lwen foul moun kote lòt moun yo ka enfekte.
Kouvri Nen ak Bouch Ou
Prepare ou pou aji prese-prese avèk sa ou genyen nan men ou pou pwoteje nen ou, bouch ou, zye ou ak blesi ki sou po ou. Nenpòt bagay ki byen ajiste sou nen ou ak bouch ou, tankou nenpòt twal koton ki byen tise-sere, kapab ede filtre kontaminan ki nan yon ijans. Li trè enpòtan pou pifò lè ou respire pase nan mask la oswa nan twal la, pa akote li. Fè kèlkeswa sa ou kapab pou fè tout sa ki posib pou timoun yo. Genyen tou divès kalite mask ki disponib fasil nan kenkayri ki klase selon jan yon patikil piti yo kapab filtre nan yon anviwònman endistriyèl. Mask figi ki fèt ak rad senp kapab filtre "pousyè" oswa mikwòb ki vini nan van ou kapab respire nan kò ou, men yo p ap pètèt pwoteje ou kont gaz chimik.
Sentòm ak Ijyèn
Si yon manm fanmi gen nenpòt nan sentòm ki endike anba la yo, separe li avèk lòt moun ki nan fanmi an si li posib, fè pratik bon ijyèn ak pwòpte pou pa kite mikwòb yo gaye, epi chèche konsèy medikal.
- Yon tanperati ki pi plis pase 100 degre
- Kèplen ak vomisman
- Lestomak fèmal
- Dyare
- Figi pal oswa wouj
- Maltèt
- Tous
- Zòrèy fèmal
- Rim epè k ap sòti nan nen moun nan
- Gòj fèmal
- Po moun nan vin wouj oswa li gen enfeksyon po
- Zye moun wouj oswa li gen azoumounou
- Moun nan pa gen apeti
- Moun nan pa gen enèji oswa aktivite li diminye
IJYÈN
Si yon moun malad, ou ta dwe fè pratik bon ijyèn ak pwòpte pou evite gaye mikwòb yo.
- Lave men ou avèk savon ak dlo souvan.
- Pa bay lòt moun nan manje ou, oswa pa sèvi nan menm veso avèk lòt moun.
- Kouvri nen ou ak bouch ou lè w ap touse oswa lè w ap etènye.
- Anvizaje fè moun malad la mete yon mask figi pou evite gaye mikwòb yo.
- Fè plan pou divilge enfòmasyon ki asosye ak sante ba lòt moun, sitou moun ki ka bezwen èd pou konprann sitiyasyon an ak ki mezi espesifik ki pou pran.
Apre
Apre yon Menas Byolojik
Nan kèk sitiyasyon, tankou ka pakèt lèt ki gen antraks yo te voye nan ane 2001 an, yo te alète moun yo sou ekspozisyon posib. Se sa se ka a, fè anpil atansyon ak tout avètisman ak enstriksyon ofisyèl yo sou fason pou fè. Yo ka jere distribisyon sèvis medikal pou yon evènman byolojik yon fason diferan pou satisfè anpil demann. Pwosedi sante piblik debaz ak pwotokòl medikal pou kontwole fason moun ekspoze nan ajan byolojik yo se menm pou nenpòt maladi enfektye. Li enpòtan pou ou fè anpil atansyon ak enstriksyon ofisyèl yo nan radyo, televizyon ak sistèm alèt pou ijans.
Antibyotik
Menmsi antibyotik yo se souvan yon tretman apwopriye pou maladi ki asosye avèk zam byolojik, medikaman espesifik la dwe apwopriye ak maladi a pou li kapab efikas. Pa egzanp, yon antibyotik ka apwopriye pou trete ou lè ou ekspoze nan antraks, men li ka pa apwopriye pou trete lavaryòl. Tout antibyotik yo kapab lakòz efè segondè tankou reyaksyon ki grav. Planifye pou pale avèk founisè swen sante ou davans sou sa ki fè sans pou fanmi ou.
Ale sou Entènèt nan sitwèb Sant pou Kontwòl ak Prevansyon Maladi pou jwenn yon lis konplè ajan/maladi posib ak tretman apwopriye.
Plis Enfòmasyon
Piblikasyon
Si ou bezwen plis enfòmasyon sou nenpòt nan sijè sa yo, resous ki anba la yo ka ede ou.
- Fèy Enfòmasyon sou Atak Byolojik: Patojèn Imen, Byotoksin, ak Menas Agrikòl. Dokiman ki bay konsèy pou preparasyon pou yon menas chimik, radyolojik, ak nikleyè.
Sitwèb Asosye
Ale sou Entènèt nan sitwèb ki anba la yo pou jwenn plis enfòmasyon sou fason pou planifye ak prepare pou yon menas byolojik ak sou fason pou konnen resous ki disponib yo:
Koute Ofisyèl lokal yo
Aprann kichòy sou plan pou ijans gouvènman eta a ak gouvènman lokalkreye nan zòn ou. Nan nenpòt ijans, toujou koute enstwiksyon ofisyèl jesyon ijans lokal yo bay.


text:
Yon gwoup jèn ayisyen ki chaje ak talan e konpetans nan domèn tankou kominikasyon, pwodiksyon odyo-vizyèl , grafism mete sou pye yon jèn òganizasyon ki rele “Elite Communication” .
Antrepriz sa a vize fòme jèn nan plizyè domèn e ofri piblik ayisyen yon pwodui tou nèf nan yon nivo pwofesyonèl .
Responsab di nou , yo deja mete sou mache a yon pwodui avèk yon standa entènasyonal .
Ekip sa a travay tou ak òganizasyon « Jeunesse et Democratie », yon lòt òganisation jèn ki nan lòt domèn fòmasyon. Jeff Fleuridor , youn nan fondatè Elite Communication ann Ayiti, te envite Jacquelin Bélizaire nan Fowòm Jèn.
Klike sou ikon agoch la pou koute edisyon Fowòm Jèn sa a ak Jeff Fleuridor


text:
2 aksidan avyon nan pi piti pase 2 semèn an Ayiti
mèkredi 12 septanm 2007
(12/09/07) --- 2 aksidan avyon fèt an Ayiti nan pi piti pase 2 semèn. Dezyèm nan se 11 septanm nan. 5 moun blese lè yon ti avyon Cessna Caravan 208 konayi Caribinter ki fè Pòtoprens Okap, te blije fè yon aterisaj fòse bò yon marekaj tou pre kapital la apre li te fin kite ayewopò Pòtoprens.
Te gen 10 jou depi yon lòt avyon menm konpayi a te twouve l nan menm sitirasyon an, lè li te ateri brid sou kou nan yon lòt zòn tou pre Pòtoprens.
Otorite avyasyon an Ayiti anonse yo kanpe tout vòl Caribinter pou kontwole sa k ap pase.
Akòz eta wout yo nan peyi Ayiti epi tan moun pran pou soti nan sèten vil pou ale nan sèten lòt, yon bon valè moun pran avyon pou vwayaj entèn. (12/09/07)


text:
Òdinatè
« eboch »
Yon òdinatè se yon machin elektwonik.
Depi li te mete yo anba tansyon, yon òdinatè egzekite, yon apre lòt, nan enstriksyon ki mande l 'yo ap fè li, manipile, epi réécrire yon ansanm done fini, li gen aksè. Tès yo, ak sote kondisyonèl pèmèt chanje enstriksyon sa yo, konsa aji diferan selon done yo oswa bezwen nan moman.
Yo enfòmasyon yo pou manipile yo jwenn, swa nan lekti nan memwa , swa nan lekti konpozan pou interface ( périphériques ) ki reprezante done fizik an deyò valè binaires (deplasman yon ti sourit , manyen appuyée sou yon clavier , tanperati, vitès, konpresyon ...). Yon fwa yo itilize yo, oswa manipulées yo, done yo réécrites, kit yo nan memwa, swa nan konpozan ki ka transfòme yon valè binaire nan yon aksyon fizik (ki ekri sou yon enprime oswa sou yon moniteur , akselerasyon freinage oswa yon machin, chanjman tanperati yon fou ...).


text:
Ann Ayiti, Pati Fanmi Lavalas make, nan jounen dimanch 16 desanm 2012 la, 22èm anivèsè eleksyon lidè pati a, Jean Bertand Aristide, kòm prezidan d Ayiti ak yon rankont ki dewoule nan vil Mirebalais.
Nan okazyon an, plizyè milye patizan ak senpatizan patisipe nan yon rankont nan vil Mirebalais kote oratè yo --tankou Doktè Marise Narcisse-- pale de pwoblèm peyi a ap konfwonte, yo kritike politik administrasyon Martelly-Lamothe la epi yo anonse entansyon lidè pati a pou Fanmi Lavalas patisipe nan tout nivo pwochen eleksyon yo.
Nap raple nan dat 16 desanm 1990 -swa plis pase 4 lane apre ranvèsman rejim Duvalier a- Ayiti te genyen premye eleksyon demokratik li nan tan modèn yo kote majorite pèp la (genyen sous ki bay kòm chif jiska 67 pou san elektè yo) te vote pou chwazi kandida Pati Fanmi Lavalas la, Jean Bertrand Aristide, pou dirije peyi a pou yon manda 5 an.
Aprè fen peryòd sa a, nan yon eleksyon prezidansyèl ki te dewoule nan fen ane 1995, yon lòt kandida ki te prezante sou labanyè Lavalas la ta pral monte sou pouvwa a, an palan de René Garcia Préval. Ni Aristide ni Préval okipe palè nasyonal la 2 fwa ann Ayiti depi pèp la te ratifye nouvo konstitisyon peyi a nan dat 29 mas 1987.


text:
Youn nan pi gwo benediksyon nou kapab ofri mond lan se pouvwa yon fwaye santre sou Kris la kote nou anseye levanjil la, kote nou respekte alyans yo e kote k gen lanmou an abondans.
Nan mond nap viv la, gen anpil vwa ki di nou konsa nou dwe viv avèk pakèt vitès monte desann. Toujou gen plis bagay pou n fè ak plis pou n akonpli. Epoutan, trè fon andedan nou, nou santi yon bezwen pou nou jwenn yon plas pou refijye nou, kote lapè ak serenite domine, yon kote pou nou ka reprann nou, rekonsantre nou, epi reprann enèji pou nou prepare pou presyon ki gen pou vini yo.
Andwa ideyal pou lapè sa a se fwaye nou, kote nou fè tout sa nou kapab pou Senyè Jezikri tounen pwen santral ladan.
Gen kèk fwaye ki gen yon papa ki se yon detantè prètriz diy, akonpaye pa yon manman fidèl e devwe, k ap dirije ansanm avèk jistis. Gen anpil lòt fwaye ki òganize otreman. Kèlkeswa sikonstans nou, nou kapab santre fwaye nou ak lavi nou sou Senyè Jezikri, paske Li se vrè sous lapè a nan lavi sa a.
Nou dwe asire nou ke chak desizyon nou pran, keseswa tanporèl oubyen espirityèl, baze sou sa Sovè a ta renmen nou fè. Lè Li se santral fwaye nou, fwaye a ranpli ak lapè ak serenite. Gen yon lespri asirans ki ranpli kay la, epi tout moun ki abite ladan l yo santi li.
Akonplisman konsèy sa a pa repoze sou paran yo sèlman, byenke se wòl yo pou yo dirije. Timoun kapab responsab pou amelyore efò ki santre sou Kris la nan fwaye a tou. Li enpòtan pou paran yo anseye pitit pou yo rekonèt kijan aksyon yo afekte chak moun k ap viv nan fwaye a. Timoun ki aprann pou yo responsab pou aksyon yo, keseswa bon oubyen move aksyon, yo grandi vin tounen sitwayen fyab nan wayòm Bondye a.
Mwen sèten ke nou kapab jwenn prensip fondamantal ki pou santre fwaye nou sou Sovè a. Konsèy pwofèt yo ki mande pou nou fè priyè pèsonèl ak priyè familyal chak jou, pou nou li ekriti yo pèsonèlman epi avèk fanmi nou, ak fè sware familyal chak semèn nan se eleman fondamantal ak esansyèl nan bati yon fwaye ki santre sou Kris la. San pratik regilye sa yo, l ap difisil pou nou jwenn lapè sa a nou anvi a, ak yon refij kont mond lan.
Nou dwe obeyi ansèyman pwofèt yo Kris la vle nou swiv yo. Pa konpwomèt bonè fiti nou nan pran rakousi olye nou aplike prensip fyab levanjil yo. Sonje: ti bagay piti mennen nan gwo bagay. Ti enpridans oubyen ti neglijans ki parèt ensiyifyan kapab mennen gwo pwoblèm. Sa ki pi enpòtan ankò, bon abitid senp ak regilye mennen nan yon lavi chaje avèk benediksyon an abondans.
Nou menm timoun nan Primè yo, nou menm jènjan ak jènfi nan pwogram pou jèn yo, ak nou menm misyonè fidèl k ap sèvi kounyeya, nou fè anpil bagay ki pi efikas pase m ta kapab fè lè m te nan laj nou. Nan lavi premòtèl la, nou te pwouve ke nou te vanyan, obeyisan, epi san tach. Nan kote sa a, nou te travay di pou nou te devlope talan ak kapasite pou prepare tèt nou pou nou vin afwonte mòtalite a avèk kouraj, diyite, onè, ak siksè.
Sa pa gen lontan depi nou te vini nan mòtalite a avèk tout kapasite mayifik ak posibilite enfini sa yo. Men, gen yon danje ki reyèl nan anviwònman ki antoure nou an. Gwo potansyèl ak abilite nou yo kapab limite oubyen detwi si nou tonbe anba kontaminasyon enspire pa dyab la ki antoure nou yo. Men, Satan pa kapab mezire l avèk Sovè a. Destine Satan dejà deside. Li konnen li déjà pèdi batay la, men li vle pran otan moun li kapab avèk li. L ap eksplwate feblès nou pou eseye detwi bonte nou ak kapasite nou yo. Rete bò kote Senyè a, e n ap gen laviktwa tout tan.
Nap viv nan yon mond kote pwogrè teknoloji ap avanse avèk gran pa ekstraòdinè. Li difisil pou anpil moun nan jenerasyon pa m nan kenbe pwotokòl posibilite sa yo. Selon jan nou itilize teknoloji a, pwogrè sa yo kapab yon benediksyon oubyen yon obstak. Lè nou konprann teknoloji epi nou itilize l nan bon objektif la, li pa nesesèman yon menas men yon amelyorasyon pou kominikasyon espirityèl.
Parekzanp: anpil nan nou posede yon aparèy elektwonik pèsonèl nou kapab foure nan pòch nou. Nou raman mache san li; souvan, nou itilize l plizyè fwa pa jou. Malerezman, aparèy sa yo kapab tounen yon sous fatra ak tan pèdi. Men, si nou itilize yo avèk disiplin, teknoloji sa a kabap vin yon zouti pou pwoteje nou kont bagay ki pi move nan sosyete a.
Ki moun ki ta ka imajine, sa pa gen twò lontan, ke tout ekriti yo ak mesaj pakèt ane konferans jeneral yo ta kapab chita nan pòch nou? Jis mete yo nan pòch nou an pap pwoteje nou, men, si nou etidye yo, reflechi sou yo, epi koute yo nan moman trankil nou genyen chak jou yo, sa ap amelyore kominikasyon nou atravè Lespri a.
Anplwaye sajès lè n ap itilize teknoloji a. Make ekriti enpòtan yo sou aparèy elektwonik nou an epi retounen ladan yo souvan. Si nou menm, jèn yo, nou ta reli yon vèsè ekriti osi souvan kèk nan nou voye mesaj tèks, byen vit nou t ap kapab vin gen dè santèn pasaj ekriti nou memorize. Pasaj sa yo t ap vin tounen yon gwo sous enspirasyon ak gidans pa Sentespri a lè nou bezwen.
Fè tout sa nou kapab pou nou envite enfliyans diskrè Sentespri a pou gide nou nan lavi nou, se yon bagay enpòtan lè n ap eseye santre fwaye nou sou Sovè a. Lè nou aji sou santiman sa yo avèk obeyisans, sa fòtifye nou ankò plis.
Nap jwenn pi gwo lapè toujou si nou ajoute sèvis nou rann moun ki bòkote nou sou efò nou fè pou nou obeyi yo. Gen anpil moun ki gen sa yo konsidere kòm ti talan piti, ki enbleman itilize talan sa yo avèk jenewozite, pou beni lavi moun ki bòkote yo. Egoyis se rasin gwo mal. Remèd pou mal sa a demontre nan lavi Sovè a. Li montre nou kijan pou nou santre lavi nou sou rann lòt moun sèvis dezenterese.
Mwen te aprann yon verite ki te repete si souvan nan lavi m, ke m vin rekonèt li kòm yon lwa fondamantal. Li defini fason obeyisans ak sèvis gen rapò avèk pouvwa Bondye. Lè nou obeyi kòmandman Senyè a bay yo epi nou sèvi pitit li yo san egoyis, konsekans natirèl la se pouvwa nou resevwa nan men Bondye: pouvwa pou nou fè plis pase sa nou ta ka fè poukont nou. Ide nou, talan nou, ak kapasite nou devlope paske nou resevwa fòs ak pouvwa nan men Senyè a. Pouvwa li se yon zouti fondamantal nan etabli yon fwaye ki ranpli avèk lapè.
Lè nou santre fwaye nou sou Sovè a, l ap tou natirèlman vin tounen yon refij non sèlman pou fanmi nou, men pou zanmi nou yo kap viv nan kondisyon pi difisil yo. Y ap atire pa serenite yo santi nan fwaye nou an. Resevwa zanmi sa yo nan fwaye nou. Y ap epanouwi nan anviwònman santre sou Kris sa a. Fè zanmi avèk zanmi pitit nou yo. Tounen yon egzanp diy pou yo.
Yonn nan pi gwo benediksyon nou kapab ofri mond lan se pouvwa yon fwaye santre sou Kris la, kote nou anseye levanjil la, nou respekte alyans yo, epi amou fè abondans.
Sa gen kèk ane, apre nou te fin vizite yon misyon, madanm mwen, Jeanene, te pale m de yon misyonè li te rankontre. Jeanene te mande l nouvèl fanmi li. Li te etone lè misyonè a te reponn ke l pa gen fanmi. Apresa li te eksplike ke, lè l te fèt, manman l te bay gouvènman an li, pou yo te elve l. Li te pase tout anfans li soti nan yon òfelina al nan yon lòt. Li te jwenn benediksyon resevwa levanjil la pandan adolesans li. Yon fanmi emab nan pawas la te ede l jwenn opòtinite pou sèvi yon misyon.
Nan apre, Jeanene te mande madanm prezidan misyon an nouvèl sou bon misyonè sa a. Li te aprann ke èldè sa a te pase kèk jou nan kay misyon an, paske li te malad. Pandan tan sa a, li te patisipe nan yon sware familyal avèk yo. Anvan l te retounen al nan chan misyon an, li te mande prezidan misyon an si l te kapab pase de oubyen twa jou nan kay misyon an lè misyon l fini. Li te vle obsève kouman yon fwaye ki santre sou Kris la fonksyone. Li te vle kapab fè modèl fanmi li daprè modèl pa yo a.
Fè tout sa nou kapab pou nou genyen yon fwaye konsa. Lonje lamen bay moun k ap viv nan kondisyon defavorab yo. Tounen yon bon zanmi pou yo. Kalite amitye dirab sa a se tankou asfalt ki ranpli twou lavi a pou rann vwayaj nou vin pi dous ak pi agreyab. Li pa dwe yon mwayen pou nou itilize pou nou jwenn avantaj pèsonèl, men yon trezò pou nou apresye ak pataje. Envite lòt moun ki bezwen fòtifye pa yon fwaye konsa yo nan fwaye nou.
M ap ofri kèk panse final pou moun ki renmen yon manm fanmi yo ki pa fè bon chwa. Sa kapab mete pasyans nou ak pèseverans nou aleprèv. Nou bezwen mete konfyans nou nan Senyè a e kwè ke, nan tan li chwazi, n ap resevwa yon repons pozitif pou priyè nou yo ak pou efò pou nou pote sekou yo. Nou fè tout sa nou kapab pou nou rann sèvis, pou nou fè byen, epi pou nou soumèt nou anba volonte Bondye nan tout bagay. Nou egzèse lafwa epi nou sonje gen kèk bagay ki dwe rete nan men Senyè a. Li envite nou pou nou depoze fado nou yo nan pye li. Avèk lafwa, nou kapab konnen ke moun nou an ki dezobeyi a pa abandone, men yon Sovè eman ap voye je sou li.
Nou dwe pote atansyon ak kalite lakay lòt moun, non pa ak tach yo genyen. Kèk fwa, yon tach mande atansyon apwopriye pou l netwaye, men, toujou pote atansyon sou kalite lakay moun.
Lè nou santi se sèlman yon ti fil espwa ki genyen, li pa vrèman yon ti fil men yon gwo kòd koneksyon, tankou yon aparèy sovtaj pou fòtifye nou ak rale nou monte. L ap ban nou rekonfò pou nou ka sispann pè. Fè efò pou nou viv diy epi mete konfyans nou nan Senyè a.
Nou pa dwe enkyete si nou pa kapab fè tout bagay Senyè a konseye nou pou fè yo yon sèl kou. Li te di ke gen yon tan ak yon sezon pou tout bagay tou. Kòm repons priyè sensè nou pou nou jwenn direksyon yo, l ap dirije nou nan sa ki dwe gen priyorite nan chak faz lavi nou. Nou ka aprann, pwogrese, epi vin tankou li, pazapa.
Mwen rann temwayaj mwen ke mennen yon lavi obeyisan, ki byen anrasinen nan levanjil Jezikri a, ap ban nou pi gwo garanti lapè ak pi bon refij la nan fwaye nou. Ap toujou gen anpil difikilte ak chagren, men, menm nan mitan toumant, nou kapab jwi bonjan lapè enteryè ak bonè pwofon. Mwen temwaye ke Ekspyasyon Jezikri a se sous lapè abondan sa a, nan non Jezikri, amèn.


text:
26 novembre 1949 - 5 juillet 2012
Shadine Ménard partage une lettre écrite à la mémoire de Michel-Rolph Trouillot sur le site de HIP Magazine. Vous y trouverez aussi deux morceaux chantés par cet homme aux talents multiples.
Rien ne compensera pour moi la perte de cet Homme qui fut à la fois un ami et un mentor. Quand on aura fait le compte: amitié, convivialité, disponibilité à partager réflexions, analyses et théories, il faudra penser comment intégrer l'extraordinaire apport de Michel-Rolph aux sciences sociales dans l'enseignement universitaire en Haïti.
-Michel Acacia
Mwen gen plizyè jou m’ap chèche fè yon kòmantè sou lanmò yon zanmi, mwen pat ka jwen mo pou sa. Mwen fini pa remake pwoblèm mwen, se reziyen mwen potko reziyen m di “te" pou m pale de li. Mwen te plis abitye pansé va…ap…a…lè Michel-Rolph Trouillot pase nan tèt mwen: “Kisa Wowo a di sou yon gwo nouvèl nan sèn entènasyonal la?; yon kriz politik nan peyi Dayiti? yon liv ki fèk sòti? Menm ekri, mwen te konn reflechi sou sa li ta ka di sou sa. Kifè mwen santi m dwòl lè m di “te” pou’m pale de li.
Men lavi se lavi, fò n sèvi avè l jan l vini a. Wowo te sèvi ak lavi jan l vini a. Menm lè lavi te fè koub sou li, li te gade’l nan je, jeklè. Si refleksyon enteletkyèl ka sèvi pou moun trase chemen yo, mennen tèt yo, Michel- Rolph Trouillot se pi gwo egzanp you moun ka jwenn pou suiv. Se you moun ki te ka brase wòl mari, papa, zanmi, pwofesè, mizisyen konpozitè, powèt, ak yon senplisité ki te fè l parèt tankou nenpòt ki moun òdinè. Yon lè, mwen mande l kijan li fè pou li akonpli tout sa li akonpli yo. Li reponn mwen: "pi gwo fòs mwen se konn feblès mwen.”
Michel-Rolph Trouillot se yon fòs Ayiti ak tout lemonn entelektyèl la pèdi.
-Claude-Henry Acacia


text:
Desalinyèn
Ladesalinyèn se im nasyonal Ayiti depi lane 1904. Pawòl yo te ekri pa Jisten Lerison e mizik la te konpoze pa Fab Nikola Jefra. Tradiksyon kreyòl la se zèv Raymond A. Moise (Remon A. Moyiz). Byenke yo poko apwouve li ofisyèlman, tout Moun aksepte-l depi lè Ansy Dérose te popilarize vèsyon sa a nan lane 1980 yo.
Tit se pou Janjak Desalin, prèmye anperè Ayiti.
Pawòl[edite | modifier le wikitexte]
I
- Pou Ayiti
- Peyi Zansèt yo
- Se pou n mache
- Men nan lamen
- Nan mitan n pa fèt pou gen trèt
- Nou fèt pou n sèl mèt tèt nou.
- Annou mache men nan lamen
- Pou Ayiti ka vin pi bèl
- Annou, annou met tèt ansanm
- Pou Ayiti onon tout zansèt yo.
II
- Pou Ayiti
- Onon Zansèt yo
- Se pou n sekle
- Se pou n plante
- Se nan tè tout fòs nou chita
- Se li k ba nou manje
- Ann bite tè, ann voye wou
- Ak kè kontan, fòk tè a bay
- Sekle, wouze, fanm kou gason
- Pou n rive viv ak sèl fòs ponyèt nou.
III
- Pou Ayiti
- Ak pou Zansèt yo
- Fò nou kapab
- Vanyan gason
- Moun pa fèt pou ret ak moun
- Se sa k fè tout manman ak tout papa
- Dwe pou voye timoun lekòl
- Pou yo aprann, pou yo konnen
- Si Tousen, Desalin, Kristòf, Petyon
- Te fè pou wet Ayisyen anba kòd blan.
IV
- Pou Ayiti
- Onon Zansèt yo
- Ann leve tèt
- Nou gad anlè
- Pou tout moun mande Granmèt la
- Pou l ba nou pwoteksyon
- Pou move zanj pa detounen n
- Pou ka mache nan bon chimen
- Pou libète ka libète
- Fòk lajistis blayi sou peyi a!
V
- Nou gen drapo
- Tankou tout pèp
- Se pou n renmen l
- Mouri pou li
- Se pa kado blan te fè nou
- Se san Zansèt nou yo ki te koule
- Pou nou kenbe drapo nou wo
- Se pou n travay met tèt ansanm
- Pou lòt peyi ka respekte l
- Drapo sila a se nanm tout Ayisyen.


text:
Klike Kouri al nan byen vit kite sit sa a. Aprann plis
Pou èd touswit, tanpri rele Liy Dirèk pou Vyolans Domestik nan Florid la nan 1-800-500-1119
Liyn Dirèk/ Planifikasyon Sekirite/ Resous Yo
Liyn Dirèk Vyolans Domestik Florida
FCADV opere liyn dirèk vyolans domestik pou tout leta‑a. Enfòmasyon yo disponib nan lang Angle, Espagnol ak Kreyòl. Depi nenpòt kote nan Florida, yon chapè kapab jwenn aksès nan sant vyolans domestik ki pi prè li pou sèvis dijans si li rele 1‑800‑500‑1119 epi li peze 1 chak fwa yo mande li pou fè sa. Konsèy legal, referans yo ak enfòmasyon pou viktim yo disponib si ou peze 3 nan orè‑a. Pou pale avèk biwo administratif FCADV la oswa pou jwenn resous yo depi biblyotèk leta‑a, peze 4 sou orè‑a.
Planifikasyon Sekirite
Planifikasyon sekirite se pou moun ki:
•Ap abite avèk yon moun kap fè abi, paske danjè‑a kapab rive nenpòt lè.
•Ap planifye pou debagaje – paske la plipa nan moun kap fè abi yo pa kite viktim nan ale nan la pè.
•Ap viv apa – paske danjè‑a gen dwa grandi aprè yon chapè ale oswa li gate yon relasyon.
Liyn Dirèk Vyolans Domestik Florida
1‑800‑500‑1119
TTY: 1‑800‑621‑4202
Liyn Dirèk Vyolans Domestik Nasyonal (National Domestic Violence Hotline)
1‑800‑799‑7233
TTY: 1‑800‑787‑3224
Resous Yo:
Liv Premye Pa
Premye Pa se yon brochi sou vyolans domestik (domestic violence – DV) pou edikasyon ak resous yo ki te kreye pou ede viktim nan vyolans domestik ak moun ki vin sispèk nan sa. Li enkli enfòmasyon sou vyolans domestik, yon plan sekirite nan detay, ak yon list ki gen non ak nimewo liyn dirèk yo pou 38 nan 42 Sant DV Florida‑a. Brochi Premye Pa te vin posib deske yon donasyon ke Depatman Sante Florida (Florida Department of Health) te rezevwa ann akò avèk Kowalisyon Florida Kont Vyolans Domestik (Florida Coalition Against Domestic Violence) epi de Fon Prevansyon Vyolans Lafanmi (The Family Violence Prevention Fund). Brochi Premye Pa‑a ekri nan yon nivo katryèm nan lekòl. Gen twa lang ki disponib:
Ou oblije pou genyen Adobe Acrobat Reader pou gade dosye sa‑a yo. Ou mèt jwenn enfòmasyon ki jan pou fè rekèt nan kopi brochi Premye Pa (First Step booklet) nan websayt DOH Florida First Steps (Premye Pa).


text:
WASHINGTON, DC— Depatman Deta ameriken konseye sitwayen li ki rezide ou ki gen entansyon ale Ayiiti pran prekosyon yo paske genyen anpil danje nan peyi a, tankou zak asasinay, vòl ak maladi atrapan, prensipalman nan kapital la, Pòtoprens.
Nan yon avi li pibliye vandredi, chanselri ameriken an di "okenn moun pa egzan devan kidnaping (anlèvman), kèlkeswa pwofesyon l, nasyonalite l, ras, sèks ou laj li."
Avètisman an siyale "genyen vwayajè "moun atake e vòlè afè yo tousuit apre yo te kite Ayewopò Entènasyonal Toussaint Louverture la, nan Pòtoprens.
Dokiman an presize gen omwen 2 sitwayen ameriken ki pèdi lavi yo ane sa a anba bal nan tantativ vòl ak nan kidnaping, e li di kapasite otorite ayisyen yo pou prevni, anpeche, ou mennen ankèt sou zak vyolans yo e pou jije responsab yo "limite".
Pou fini, Avi a siyale tou "maladi kolera a kontinye egziste nan anpil rejyon peyi Dayiti".


text:
1
Seyè a pale ak Moyiz, li di l' konsa:
2
-Si yon moun fè peche, si li fè bagay Seyè a pa vle moun fè, si li bay yon moun pèp Izrayèl parèy li manti sou bagay li te mete an depo lakay li, sou bagay li te ba li kenbe pou li an zanmi, ou ankò si li vòlò l', ou ankò si li twonpe l',
3
ou ankò si li jwenn bagay lòt la te pèdi epi li manti, li sèmante li pa t' jwenn li, pou tout bagay mal sa yo yon moun ka fè, se pou yo fè yon ofrann.
4
Lè yon moun fè yon peche konsa, li koupab, epi se pou l' renmèt sa l' te vòlò a, osinon lajan li te fè sou tèt lòt la, osinon depo yo te ba l' kenbe a, ou ankò bagay pèdi li te jwenn lan,
5
ou ankò sa l' te sèmante li pa t' jwenn lan. Wi, se pou l' renmèt tout plis ven pou san bay mèt bagay la, jou l'ap fè ofrann pou peye pou sa l' te fè ki mal la.
6
Apre sa, l'a pran yon belye nan bèt li yo, yonn ki san ankenn enfimite, l'a mennen l' bay prèt la ki va ofri l' bay Seyè a pou li peye pou sa l' te fè ki mal la. Y'a kalkile pri belye a dapre sa yo gen pou yo peye pou ofrann konsa.
7
Prèt la va fè ofrann lan pou li bay Seyè a. Bondye va padonnen l' nenpòt kisa li te fè li pa t' dwe fè.
8 Seyè a pale ak Moyiz, li di l' ankò:
9 -Men lòd pou ou pase Arawon ansanm ak pitit gason l' yo. Men ki jan pou yo fè ofrann pou yo boule nèt pou Seyè a. Se pou ofrann lan pase tout nwit la ap boule jouk denmen maten sou lotèl la. Se pou dife sou lotèl la pa janm mouri.
10 Nan maten, prèt la va chanje rad sou li, l'a mete yon chemiz fèt ak twal fen blan, ansanm ak yon kalson ki fèt ak menm twal la, l'a wete sann ki rete apre ofrann lan fin boule nèt sou lotèl la, l'a mete l' sou kote lotèl la.
11 Apre sa, l'a chanje rad ankò, l'a mete rad òdinè l' sou li, l'a pote sann lan kote ki rezève pou sa, andeyò lòt bò limit kote moun yo rete a.
12 Fòk dife ki sou lotèl la toujou ap boule. Pa janm kite l' mouri. Chak maten prèt la va mete bwa ladan l', epi l'a ranje ofrann pou boule a sou li, epi l'a boule grès ofrann yo fè pou di Bondye mèsi a.
13 Se pou dife a toujou ap boule sou lotèl la. Pa janm kite l' mouri.
14 Men regleman pou lè n'ap ofri grenn ki soti nan jaden nou. Yonn nan pitit Arawon yo va prezante grenn y'ap ofri a bay Seyè a devan lotèl la.
15 Apre sa, l'a pran yon ponyen farin nan ofrann grenn lan tou melanje ak lwil ansanm ak tout lansan an, l'a boule l' sou lotèl la pou Seyè a pa janm bliye moun ki fè ofrann lan, ki vle di se tout yo ofri bay Seyè a. Sant ofrann yo boule a va fè Seyè a plezi.
16 Arawon ak pitit li yo va manje rès la. Y'a fè pen san ledven avè l', y'a manje pen an yon kote apa pou Seyè a nan lakou Tant Randevou a.
17 Se pou yo kwit pen an san ledven. Se mwenmenm menm ki ba yo pòsyon pa yo nan ofrann y'ap boule nèt pou mwen an. Se yon bagay ki apa nèt pou mwen, tankou yon ofrann yo fè pou peche yo ak ofrann yo fè pou peye pou sa yo te fè ki mal.
18 Nenpòt gason nan branch fanmi Arawon an ka manje l'. Sa se yon prensip k'ap la pou tout tan. Se va pòsyon pa yo nan ofrann grenn y'ap boule pou Seyè a. Si lòt moun manyen yon ofrann grenn yo mete apa pou Seyè a, malè va rive l' poutèt sa.
19 Apre sa, Seyè a pale ak Moyiz, li di l' ankò:
20 -Men ofrann Arawon ak pitit gason l' yo va fè pou Seyè a jou y'ap mete yo apa pou sèvis Bondye a. Jou sa a, y'a pote yon liv farin menm kantite ak sa yo ofri chak jou a, y'a ofri mwatye ladan l' nan maten, lòt mwatye a nan aswè.
21 Y'a melanje lwil ladan l', y'a kwit li sou griy. Apre sa, y'a kraze l' an ti moso tankou lè y'ap fè ofrann grenn ki soti nan jaden yo, y'a ofri l' bay Seyè a. Sant ofrann yo boule a va moute, l'a fè Seyè a plezi.
22 Se yon lòd ki la pou tout tan. Se pou pitit Arawon y'a mete apa pou ranplase Arawon an toujou fè ofrann sa a bay Seyè a. Y'a boule ofrann lan nèt, y'a ofri l' bay Seyè a.
23 Lè yon prèt ap fè yon ofrann grenn pou tèt pa l', se pou yo boule tout nèt nan dife. Yo pa fèt pou yo manje anyen ladan l'.
24 Seyè a pale ak Moyiz, li di l':
25 -Men sa w'a di Arawon ak pitit gason l' yo. Men regleman pou yo swiv lè y'ap fè ofrann pou peche moun fè san yo pa konnen. Y'a touye bèt y'a ofri pou kalite peche sa yo sou bò nò lotèl la, kote yo touye bèt yo ofri pou boule a. Sa se yon ofrann yo mete ap
26 Prèt ki va touye bèt la va manje l' kote yo mete apa pou Bondye nan lakou Tant Randevou a.
27 Nenpòt moun osinon nenpòt bagay ki va manyen osinon ki va touche vyann bèt yo mete apa pou Seyè a va tounen yon moun osinon yon bagay yo mete apa pou Bondye tou. Si san bèt la tonbe sou yon rad, w'a lave rad la yon kote ki apa pou Seyè a.
28 Se pou yo kraze tout veso an tè ki te sèvi pou bouyi vyann lan. Men, si se nan yon veso an kwiv yo te bouyi l', se pou yo grate l' byen grate epi lave l' nan gwo dlo.
29 Tout gason nan fanmi prèt yo gen dwa manje nan vyann lan, paske se yon vyann yo mete apa nèt pou Seyè a.
30 Men, si yo pran ti gout nan san bèt la pou yo pote l' anndan Tant Randevou a pou yo sèvi avè l' tankou san bèt yo ofri pou repare sa yon moun fè ki mal, yo pa fèt pou yo manje anyen nan bèt la. Se pou yo boule l' nèt nan dife.
>
Spelling: IPA with the following modifications: oral vowel + [n] nasal vowel -- [y] /j/ -- [è] front open-mid unrounded vowel -- [ò] back open-mid rounded vowel -- [ou] /u/ -- [u] Voiceless labial-palatal approximant, i.e. semi-vowel corresponding to /y/ -- [ch] Voiceless postalveolar fricative -- [j] Voiced postalveolar fricative
Bible Hub


text:
Depatman Defans Lèzetazini ap mennen ankèt sou Jeneral John Allen, pi gwo kòmandan fòs militè ameriken ki nan Afganistan, poutèt li ta swadizan genyen kontak ki pa apwopriye avèk yon dam ki mele nan eskandal ki debouche sou demisyon direktè ajans ransèyman ameriken an, CIA, an palan de ansyen jeneral David Patreaus. Yon otorite wo plase nan Pentagòn nan, ki tap abòde dosye a madi 13 novanm nan, fè konnen Depatman an ap pase an revi ant 20 mil e 30 mil paj imèl jeneral Allen te twoke, ant 2010 e 2012, ak dam an kesyon an, ki rele Jill Keley.
Otorite ki pale a pa vle bay detay sou kesyon pou konnen ki sijè Jeneral Allen ak dam nan te diskite nan imèl yo; sepandan li fè konnen genyen bon jan posiblite pou sijè 2 mesye-dam yo te devlope yo, gen rapò ak ankèt otorite yo ap mennen sou Jeneral Patreaus la.
Madam Kelley se yon zanmi Misye Patreaus; se plent manmzèl te pote bay FBI konsènan kèk imèl menasan li te resevwa nan men yon lòt dam ki te genyen yon lyezon ak jeneral la, ki debouche sou demisyon direktè CIA a vandredi pase a. Lendi 12 novanm nan, pòtpawòl Pentagòn nan, George Little, te pote kèk detay sou sitiyasyon an. Misye Little di –nap site :
“Dimanch pase a, FBI te refere bay Depatman Defans la yon pwoblèm ki enplike Jeneral John Allen, kòmandan Fòs Asistans Entènasyonal pou Sekirite nan Afganistan an. Jodi a minis defans la deside ke kesyon an dwe ale devan enspektè jeneral Depatman Defans la pou ankèt; e pou le moman afè a devan enspektè jeneral la. Pandan yap mennen ankèt sou kesyon an e annatandan limyè fèt sou dosye a, Jeneral Allen ap rete nan tèt fòs entènasyonal la nan Afganistan. » fen sitasyon.
Mwa pase a, Prezidan Barack Obama te nonmen Jeneral John Allen nan tèt kòmandman militè Lèzetazini ann Ewòp la avèk posiblite pou l okipe pòs komandan suprèm fòs alye yo sou kontinan ewopeyen an.